open-index/open-wikipedia-markdown huggingface dataset:
นิวต์หางใบพาย

**นิวต์หางใบพาย** หรือ **ซาลาแมนเดอร์หางใบพาย** () เป็นซาลาแมนเดอร์ในกลุ่มของนิวต์ หรือซาลาแมนเดอร์ขนาดเล็ก ในสกุล *Triturus*  (มาจาก ไทรทัน บุตรชายของโพไซดอน เทพเจ้าแห่งมหาสมุทรตามเทพปกรณัมกรีก และภาษากรีกคำว่า *ura* หมายถึง "หาง")

ลักษณะเด่นของนิวต์หางใบพาย คือ มีส่วนหางที่แผ่แบนเหมือนใบพายหรือครีบปลา มีช่วงชีวิตยาวนานอยู่ในน้ำมากกว่านิวต์สกุลอื่น ๆ โดยที่ขณะเป็นตัวอ่อนหรือตัวเต็มวัย ลักษณะหางที่เป็นใบพายก็ยังคงลักษณะเดิมไม่เปลี่ยนแปลง 

มีขนาดลำตัวประมาณ 9-12 เซนติเมตร ในชนิดที่มีขนาดใหญ่อาจยาวได้ถึง 16 เซนติเมตร ในบางชนิดมีแผ่นหนังที่ดูคล้ายหงอนหรือครีบหลังที่สันหลังของลำตัวไปถึงส่วนหางด้วยซึ่งดูเป็นจุดเด่น ลำตัวมักมีสีน้ำตาลหรือสีเทาเข้ม มีลายประหรือจุดสีสันต่าง ๆ แตกต่างออกไปตามและชนิด และยิ่งจะมีความเด่นชัดขึ้นโดยเฉพาะในช่วงฤดูผสมพันธุ์ 

มีการขยายพันธุ์และวางไข่เหมือนกับนิวต์สกุลอื่น วางไข่ครั้งละ 100-200 ฟอง หรือในชนิดที่มีจำนวนมากอาจได้ถึง 300-400 ฟอง พบกระจายพันธุ์ในป่า หรือลำห้วย หรือทะเลสาบในแถบเทือกเขาในระดับความสูงต่าง ๆ กันในทวีปยุโรป จนถึงบางส่วนของรัสเซีย และภูมิภาคตะวันออกกลาง

ในการเลือกคู่ผสมพันธุ์ นิวต์ตัวผู้จะมารวมตัวกันเป็นกลุ่มในบริเวณแหล่งน้ำที่อาศัยแล้วกำหนดพื้นที่ของตนเองขึ้นมาและป้องกันพื้นที่ไว้จากตัวผู้ตัวอื่นด้วยการแสดงท่าทางและการต่อสู้ นิวต์ตัวเมียที่เคลื่อนย้ายไปตามพื้นที่แต่ละแห่งได้รับการต้อนรับจากตัวผู้ที่เป็นเจ้าของพื้นที่ด้วยการแสดงท่าทาง เช่น แผ่กางครีบหลัง หรือครีบหาง แสดงสีสันที่สดใสตามลำตัว เป็นต้น

## การจำแนก
จำแนกออกได้ 7 ชนิด (บางข้อมูลแบ่งออกเป็น 8)
**[[Triturus carnifex]]* (Laurenti, 1768)	 
**[[Triturus cristatus]]* (Laurenti, 1768)	 
**[[Triturus dobrogicus]]* (Kiritzescu, 1903)	 
**[[Triturus karelinii]]* (Strauch, 1870)	 
**[[Triturus macedonicus]]* (Karaman, 1922)	 
**[[Triturus marmoratus]]* (Latreille, 1800)	 
**[[Triturus pygmaeus]]* (Wolterstorff, 1905)

## รูปภาพ

ภาพ:TriturusCristatusMiddleSizedLarva.JPG|นิวต์หงอนใหญ่ขณะยังเป็นตัวอ่อน
ภาพ:TriturusCristatusBreedingPond.JPG|สภาพของแหล่งน้ำที่อยู่อาศัยและขยายพันธุ์
ภาพ:EggsOfTriturusCristatusInLeafs.JPG|ไข่ที่วางติดกับพืชน้ำ
ภาพ:TriturusCarnifexMale.JPG|นิวต์หงอนอิตาเลียน (*Triturus carnifex*) ตัวผู้


## อ้างอิง

## แหล่งข้อมูลอื่น

หมวดหมู่:นิวต์
หมวดหมู่:สัตว์ที่พบในทวีปยุโรป
คริสตจักรกรุงโรม

**คริสตจักรโรมันอันศักดิ์สิทธิ์** (Holy Roman Church) **คริสตจักรโรมัน** (Roman Church) หรือ**คริสตจักรกรุงโรม** () ในปัจจุบันอาจหมายถึง
* มุขมณฑลโรมหรือสันตะสำนัก
* คริสตจักรละติน
* คริสตจักรโรมันคาทอลิก

ในทางประวัติศาสตร์ อาจหมายถึง
* คริสต์ศาสนิกชนยุคแรกในกรุงโรม
* คริสตจักรประจำชาติจักรวรรดิโรมัน
* คริสตจักรอีสเทิร์นออร์ทอดอกซ์
* คริสตจักรประจำจักรวรรดิโรมันอันศักดิ์สิทธิ์

รม
เดอะ คอมเมเดียน ไทยแลนด์

**เดอะ คอมเมเดียน ไทยแลนด์** () เป็นรายการเรียลลิตีโชว์ มีจุดประสงค์เพื่อค้นหา "เอนเตอร์เทนเนอร์" เป็นตัวแทนถ่ายทอดศาสตร์ตลกและศิลปวัฒนธรรมไทย เพื่อรับรางวัลมากมายพร้อมกับโอกาสที่จะได้ก้าวเข้าสู่วงการบันเทิง

## รูปแบบรายการ

## ยุทธวิธีทางการตลาด

## สถานที่ถ่ายทำ
### สถานที่พักของผู้แข่งขัน
* TrueVisions Studio หมู่บ้านแม็กโนเลีย บางนา-ตราด

### สถานที่แสดงสด
* สตูดิโอมูนสตาร์ 

### สถานที่คัดผู้เข้าแข่งขัน
*โรงละครอักษรา คิงเพาเวอร์ ที่ใช้คัดเลือกเข้ารอบสุดท้าย

## การออกอากาศ
### ถ่ายทอดสด
* Reality ถ่ายทอดสดทุกวันตลอด 24 ชั่วโมงทางช่อง True Reality และ Hay Ha ทางทรูวิชั่นส์ และจานดาวเทียม C-Band
* Concert ทุกวันอาทิตย์ ทางจานดาวเทียม C-Band และทรูวิชั่นส์ ทางช่อง True 10 (True Visions 10) และ สถานีโทรทัศน์สีกองทัพบกช่อง 7 ในเวลา 15.00-16.30 น.

### รายงานความเคลื่อนไหว

## เพลงประจำรายการ
*ดาวดวงใหม่

## ฤดูกาล

## อ้างอิง

หมวดหมู่:รายการที่ออกฉายทางทรูวิชั่นส์
ด
หมวดหมู่:รายการโทรทัศน์ไทย
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2556
อัลไพน์นิวต์

**อัลไพน์นิวต์** (; ) เป็นซาลาแมนเดอร์ขนาดเล็กชนิดหนึ่ง ประเภทนิวต์ จัดอยู่ในกลุ่มนิวต์หางใบพาย (เดิมเคยใช้ชื่อวิทยาศาสตร์ว่า *Triturus alpestris* และ*Mesotriton alpestris* แต่ปัจจุบันได้มีการอนุกรมวิธานกันใหม่ จึงกลายเป็นชื่อพ้องไป  และทำให้กลายเป็นเพียงชนิดเดียวเท่านั้นที่อยู่ในสกุล *Ichthyosaura*)

[thumb|left|[ตัวอ่อน]]
อัลไพน์นิวต์ มีลักษณะลำตัวสีน้ำเงินเข้ม เจือด้วยจุดกลมเล็ก ๆ สีดำและขาว โดยเฉพาะในช่วงฤดูผสมพันธุ์สีจะยิ่งเข้มสวยขึ้น แต่โดยปกติแล้วสีตามลำตัวจะเป็นสีน้ำตาล มีความยาวเต็มที่ประมาณ 9-12 เซนติเมตร อาศัยอยู่ในป่าแถบเทือกเขาแอลป์ ในระดับความสูงที่ไม่มากนัก หรือพบได้กระทั่งสวนหลังบ้านที่มีแอ่งน้ำขัง หรือพื้นที่ชุ่มน้ำในพื้นที่ราบ ในเวลากลางวันจะหลบซ่อนอยู่ใต้ดิน ออกหากินในเวลากลางคืน มีถิ่นกระจายพันธุ์ทั้งในทวีปยุโรปตอนใต้และตอนเหนือ

อัลไพน์นิวต์เป็นนิวต์ หรือซาลาแมนเดอร์ชนิดหนึ่ง ที่นิยมเลี้ยงกันเป็นสัตว์เลี้ยง

## อ้างอิง

## แหล่งข้อมูลอื่น

หมวดหมู่:นิวต์หมวดหมู่:สัตว์สะเทินน้ำสะเทินบกที่เป็นสัตว์เลี้ยง
หมวดหมู่:สัตว์ที่พบในทวีปยุโรป
ฉัตรพันธ์ เดชกิจสุนทร

**ฉัตรพันธ์ เดชกิจสุนทร** (เกิด 20 เมษายน พ.ศ. 2513)  อดีตสมาชิกสภาผู้แทนราษฎรจังหวัดกาญจนบุรี สังกัดพรรคประชาธิปัตย์ ปัจจุบันสังกัดพรรคกล้าธรรม

## ประวัติ
ฉัตรพันธ์ เกิดเมื่อวันที่ 20 เมษายน พ.ศ. 2513 ที่ตำบลหนองขาว อำเภอท่าม่วง จังหวัดกาญจนบุรี เป็นบุตรนายม่วง นางน้ำจืด กระต่าย เขาได้รับประทานนามสกุลจากสมเด็จพระสังฆราชสกลมหาสังฆปรินายกเป็น "เดชกิจสุนทร"

ฉัตรพันธ์ เข้าเรียนชั้นประถมศึกษาที่โรงเรียนวัดอินทารามโกวิทอินทราทร และโรงเรียนบูรณะศาสตร์ จังหวัดนครปฐม ชั้นมัธยมศึกษาที่โรงเรียนวัดห้วยจระเข้วิทยาคม จังหวัดนครปฐม โรงเรียนหนองขาวโกวิทพิทยาคม จังหวัดกาญจนบุรี ชั้นมัธยมศึกษาตอนปลาย โรงเรียนวิสุทธรังษี จังหวัดกาญจนบุรี จากนั้นเข้าเรียนปริญญาตรี คณะรัฐศาสตร์ มหาวิทยาลัยรามคำแหง และปริญญาโท มหาวิทยาลัยธรรมศาสตร์ สาขารัฐศาสตร์มหาบัณฑิต (การเมืองการปกครอง)

## ประวัติการทำงาน-การเมือง
ฉัตรพันธ์ ได้รับเลือกตั้งเป็นสมาชิกสภาผู้แทนราษฎรจังหวัดกาญจนบุรี พรรคประชาธิปัตย์ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เมื่อวันที่ 3 กรกฎาคม พ.ศ. 2554 โดยได้รับการเลือกตั้งเป็นสมาชิกสภาผู้แทนราษฎร เขต 2 จังหวัดกาญจนบุรี ด้วยคะแนน 45,540 คะแนน ชนะ พล.ต.ศรชัย มนตริวัต สังกัดพรรคเพื่อไทย และสันทัด จีนาภักดิ์ สังกัดพรรคภูมิใจไทย

* การเลือกตั้ง พ.ศ. 2562 ลงสมัครรับเลือกตั้งในนามพรรคประชาธิปัตย์ แต่ไม่ได้รับเลือกตั้ง
* การเลือกตั้ง พ.ศ. 2566 ลงสมัครรับเลือกตั้งในนามพรรคประชาธิปัตย์ แต่ไม่ได้รับเลือกตั้ง
* การเลือกตั้ง พ.ศ. 2569 ลงสมัครรับเลือกตั้งในนามพรรคกล้าธรรม แต่ไม่ได้รับเลือกตั้ง

### สมาชิกสภาผู้แทนราษฎร
ฉัตรพันธ์ เดชกิจสุนทร ได้รับเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดกาญจนบุรี สังกัดพรรคประชาธิปัตย์

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอท่าม่วง
หมวดหมู่:นักการเมืองจากจังหวัดกาญจนบุรี
หมวดหมู่:สมาชิกสภาผู้แทนราษฎรจังหวัดกาญจนบุรี
หมวดหมู่:พรรคชาติไทย
หมวดหมู่:นักการเมืองพรรคประชาธิปัตย์
หมวดหมู่:พรรคกล้าธรรม
หมวดหมู่:บุคคลจากโรงเรียนวิสุทธรังษี
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ป.ม.
ฮิปปาซุส

right|thumb|200px|ฮิปปาซุสจากเมือง Metapontum
**ฮิปปาซุส** (; , *Híppasos*; 5th century BC) จากเมือง Metapontum ใน มันยากราเซีย เป็นนักปรัชญาในสำนักพีทาโกรัส บางคนเชื่อและยกย่องเขาว่าเป็นผู้ค้นพบจำนวนอตรรกยะ การค้นพบนี้ทำให้พีทาโกรัสตกใจเป็นอย่างมากเนื่องจากพีทาโกรัสเชื่อว่าทุกจำนวนสามารถเขียนได้อยู่ในรูปเศษส่วนหรือก็คือเป็นจำนวนตรรกยะเสมอ ตามตำนานฮิปปาซุสจมน้ำตายเพราะถูกเทพเจ้าลงโทษในการค้นพบของเขา ซึ่งมีผู้สันนิษฐานว่าอันที่จริงแล้ว ฮิปปาซุสถูกฆาตกรรมโดยพีทาโกรัสหรือลูกศิษย์ของพีทาโกรัสจากการที่การค้นพบนี้ไปขัดความเชื่อดังกล่าว แต่ก็มีบางคนเชื่อว่าเขาถูกฆาตกรรมจากการทรยศและอ้างว่าตนเองเป็นผู้ประดิษฐ์ทรงสิบสองหน้าในทรงกลมได้

หมวดหมู่:ชาวกรีกในศตวรรษที่ 5 ก่อนคริสตกาล
หมวดหมู่:นักปรัชญาในศตวรรษที่ 5 ก่อนคริสตกาล
หมวดหมู่:นักคณิตศาสตร์ชาวกรีกโบราณ
เกล็ด

**[[เกล็ด (กายวิภาคศาสตร์)|เกล็ด]]** หมายถึง แผ่นแข็งที่เติบโตออกจากผิวหนังสัตว์หลายชนิด

อาจหมายถึง
* เกล็ดปลา
* เกล็ดสัตว์เลื้อยคลาน
* เกล็ดผีเสื้อ
สกุลมะเขือ

**สกุลมะเขือ** (*Solanum*) ประกอบด้วยพืชปีเดียวและพืชสองปีมากมายหลายชนิด ปัจจุบัน มีอยู่ประมาณ 1,500-2,000 สปีชีส์ กลุ่มใบและผลมีเนื้อหลายเมล็ดของมันมีพิษ โดยสารหลักที่ออกฤทธิ์ คือ โซลานีน  ซึ่งอาจทำให้ชักและเสียชีวิตได้หากรับประทานในปริมาณมาก

## อ้างอิง

หมวดหมู่:สกุลมะเขือ
ดอกแก้ว

**ดอกแก้ว** เป็นภาพยนตร์ไทยแนวโรแมนติก ดราม่า ที่สร้างจากบทละครวิทยุของส. อาสนจินดา สร้างโดย พิษณุภาพยนตร์ เข้าฉายครั้งแรกเมื่อวันที่ 2 มีนาคม พ.ศ. 2505 ที่โรงภาพยนตร์เอ็มไพร์ ปากคลองตลาด จากการกำกับของครูเนรมิต (อำนวย กลัสนิมิ) นำแสดงโดย ไชยา สุริยัน แสดงเป็น ราชันย์, เพชรา เชาวราษฎร์ แสดงเป็น ดอกแก้ว และทักษิณ แจ่มผล แสดงเป็น ไม้ ปัจจุบันเหลือกากฟิล์มในสภาพไม่สมบูรณ์ความยาวประมาณ 13 นาที

จากนั้นจึงได้มีการนำนวนิยายเรื่องนี้มาสร้างใหม่อีก 3 ครั้งคือครั้งที่ 2 เมื่อปี 2523 ในรูปแบบภาพยนตร์ สร้างโดย บางกอกการภาพยนตร์ จากการกำกับของ เผด็จ ภักดีวิจิตร นำแสดงโดย วิฑูรย์ กรุณา แสดงเป็น ราชันย์, สุพรรษา เนื่องภิรมย์ แสดงเป็น ดอกแก้ว และสรพงศ์ ชาตรี แสดงเป็น ไม้

ครั้งที่ 3 เมื่อปี 2539 ในรูปแบบละครโทรทัศน์สร้างโดยดาราวิดีโอ ออกอากาศทางช่อง 7 จากการกำกับของมานพ สัมมาบัติ นำแสดงโดย บี๋–สวิช เพชรวิเศษศิริ แสดงเป็น ราชันย์, กบ–สุวนันท์ คงยิ่ง แสดงเป็น ดอกแก้ว และติ๊ก–ฉัตรมงคล บำเพ็ญ แสดงเป็น ไม้

และครั้งที่ 4 เมื่อปี 2554 ในรูปแบบละครโทรทัศน์สร้างโดยพอดีคำ ออกอากาศทางช่อง 7 เช่นเดียวกัน จากการกำกับของสยาม น่วมเศรษฐี นำแสดงโดย วิน–ธาวิน เยาวพลกุล แสดงเป็น ราชันย์, ใหม่–ดาวิกา โฮร์เน่ แสดงเป็น ดอกแก้ว และซัน–พิชยดนย์ พึ่งพันธ์ แสดงเป็น ไม้

## รายชื่อนักแสดง

## อ้างอิง

หมวดหมู่:ภาพยนตร์ภาษาไทย
หมวดหมู่:ละครโทรทัศน์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2505
หมวดหมู่:ภาพยนตร์ไทยที่ออกฉายในปี พ.ศ. 2523
หมวดหมู่:ละครโทรทัศน์ไทยในปี พ.ศ. 2539
หมวดหมู่:ละครโทรทัศน์ไทยในปี พ.ศ. 2554
หมวดหมู่:ละครโทรทัศน์ช่อง 7
หมวดหมู่:ละครโทรทัศน์โดยดาราวิดีโอ
หมวดหมู่:ละครโทรทัศน์ที่กำกับโดย มานพ สัมมาบัติ
หมวดหมู่:ละครโทรทัศน์โดยพอดีคำ
หมวดหมู่:ละครโทรทัศน์ที่กำกับโดย สยาม น่วมเศรษฐี
หมวดหมู่:ภาพยนตร์ที่กำกับโดย อำนวย กลัสนิมิ
หมวดหมู่:ภาพยนตร์ไทยที่ดัดแปลงเป็นละครโทรทัศน์
หมวดหมู่:ภาพยนตร์ไทยในคริสต์ทศวรรษ 1960
หมวดหมู่:ภาพยนตร์ไทยในคริสต์ทศวรรษ 1980
หมวดหมู่:ละครโทรทัศน์ไทยในคริสต์ทศวรรษ 1990
หมวดหมู่:ละครโทรทัศน์ไทยในคริสต์ทศวรรษ 2010
หมวดหมู่:ภาพยนตร์ภาษาไทยในคริสต์ทศวรรษ 1960
นิวต์หงอนใหญ่

**นิวต์หงอนใหญ่** หรือ **นิวต์หงอนเหนือ** (; ) เป็นซาลาแมนเดอร์จำพวกนิวต์ชนิดหนึ่ง จำพวกซาลาแมนเดอร์หางใบพาย

เป็นซาลาแมนเดอร์ที่คงรูปร่างความเป็นวัยอ่อนไว้เมื่อเข้าสู่วัยเจริญพันธุ์แล้วก็ตาม จัดเป็นซาลาแมนเดอร์หรือนิวต์อีกชนิดหนึ่งที่มีสีสันสดใส แลดูสวยงาม โดยปกติมีลำตัวสีเทาเข้ม มีลายกระกระจายสีดำ บางครั้งบนจุดสีเหลืองหรือส้มไปจนสีเงินที่หางด้วย มีจุดเด่น คือ มีแผ่นครีบเหมือนหงอนตั้งแต่ส่วนหัวไปจรดหาง

เมื่อถึงฤดูผสมพันธุ์ ตัวผู้จะมารวมตัวกันเป็นกลุ่มในบริเวณแหล่งน้ำที่อาศัยแล้วกำหนดพื้นที่ของตนเองขึ้นมาและป้องกันพื้นที่ไว้จากตัวผู้ตัวอื่นด้วยการแสดงท่าทางและการต่อสู้ นิวต์ตัวเมียที่เคลื่อนย้ายไปตามพื้นที่แต่ละแห่งได้รับการต้อนรับจากตัวผู้ที่เป็นเจ้าของพื้นที่ด้วยการแสดงท่าทาง เช่น แผ่กางครีบหลัง หรือครีบหาง แสดงสีสันที่สดใสตามลำตัว เป็นต้น ในขณะที่ตัวเมียก็จะมีแถบสีส้มเล็ก ๆ คาดที่โคนหาง วางไข่ในน้ำประมาณครั้งละ 200 ฟอง

พบกระจายพันธุ์ในป่าแถบเทือกเขาแอลป์ ในทวีปยุโรป และบริเวณรอบ ๆ ทะเลดำ ชอบอาศัยในที่ชื้นแฉะและบริเวณที่มีมอสส์ขึ้น

## อ้างอิง

## แหล่งข้อมูลอื่น

หมวดหมู่:นิวต์
หมวดหมู่:สัตว์ที่พบในทวีปยุโรป
หมวดหมู่:สัตว์สะเทินน้ำสะเทินบกที่เป็นสัตว์เลี้ยง
การแฮชแบบม้วน

**การแฮชแบบม้วน** () เป็นฟังก์ชันแฮชที่ใช้แฮชข้อมูลภายในกรอบที่ค่อย ๆ เลื่อนไปเรื่อย ๆ โดยเมื่อมีการเลื่อนกรอบขึ้น จะสามารถคำนวณค่าแฮชใหม่ได้โดยนำค่าของการแฮชครั้งก่อนมาคำนวณอย่างรวดเร็ว

การแฮชแบบม้วนมีบทบาทสำคัญในขั้นตอนวิธีของราบิน-คาร์ป (ดูเพิ่มด้านล่าง) และขั้นตอนวิธีเช็คซัมชื่อ Adler-32 ซึ่งใช้ในโปรแกรมอาร์ซิงค์

## การแฮชแบบม้วนในขั้นตอนวิธีของราบิน-คาร์ป
ขั้นตอนวิธีของราบิน-คาร์ปใช้ฟังก์ชันการแฮชที่ง่ายมากซึ่งประกอบไปด้วยการบวกและ การคูณเท่านั้น พิจารณาข้อมูลนำเข้าที่มีข้อมูล n ตัวและขณะนี้มีกรอบขนาด k อยู่ในช่วง [p, p+k-1] จะได้ว่า
H (p, p+k-1) = c_p a^{k-1} + c_{p+1} a^{k-2} + c_{p+2} a^{k-3} + ... + c_{p+k-1} a^{0}
เมื่อ a เป็นค่าคงที่ และ c_p, ..., c_{p+k-1} เป็นข้อมูลที่อยู่ในกรอบดังกล่าว

เพื่อที่จะไม่ให้ค่า H ใหญ่มากเกินไป จึงให้การดำเนินการทุกขั้นตอนอยู่ภายใต้มอดุโล m การเลือกค่า a และ m ที่ไม่เหมาะสมอาจทำให้ฟังก์ชันแฮชมีโอกาสเกิดความผิดพลาดเชิงบวกสูง ซึ่งการเลือกที่ดีที่สุดคือค่า a และ m ควรจะเป็นจำนวนเฉพาะสัมพัทธ์กัน ดูรายละเอียดเพิ่มเติมที่ linear congruential generator

สมมุติว่าขณะนี้กรอบอยู่ในช่วง [p, q] จะสามารถดำเนินการดังนี้ได้
* ขยายกรอบไปทางด้านขวา การหาค่าแฮชก็คือการคำนวณหา H (p, q+1)  ซึ่งสามารถอาศัยความสัมพันธ์ว่า H (p, q+1) = (H (p, q) a + c_{q+1}) \bmod m
* ลดขนาดกรอบทางด้านซ้าย การหาค่าแฮชก็คือการคำนวณหา H (p+1, q)  ซึ่งสามารถอาศัยความสัมพันธ์ว่า H (p+1, q) = (H (p, q) - c_p a^{q-p}) \bmod m
* ขยายกรอบไปทางด้านซ้าย
* ลดขนาดกรอบทางด้านขวา

หมวดหมู่:ฟังก์ชันแฮช
โซนี่ เอ็กซ์พีเรีย ที

**โซนี่ เอ็กซ์พีเรีย ที** () (LT30p) เป็นสมาร์ตโฟน ที่ใช้ระบบปฏิบัติการแอนดรอยด์ ผลิตโดยโซนี่ เปิดตัวเมื่อวันที่ 29 สิงหาคม พ.ศ. 2555 โดยมาพร้อมชิพเซ็ต ควอล์คอมม์ สแนปดรากอน เอส 4 (MSM8260A) ซึ่งโทรศัพท์เครื่องนี้ได้เป็นโทรศัพท์ที่มาพร้อมคุณสมบัติต่างๆจากภาพยนตร์เรื่อง Skyfall

## อ้างอิง

ซ
ซ
ซ
โปลีน ดูว์ครุแอ

**โปลีน กรัส มากี ดูว์ครุแอ** (, เกิด 4 พฤษภาคม พ.ศ. 2537) พระธิดาในเจ้าหญิงสเตฟานีแห่งโมนาโก กับนายดาเนียล ดูว์ครุแอ อดีตราชองครักษ์ส่วนพระองค์

## ประวัติ
โปลีน ดูว์ครุแอ เกิดเมื่อวันที่ 26 พฤศจิกายน พ.ศ. 2535 ณ โรงพยาบาลกลางเจ้าหญิงเกรซ เขตมอนเตการ์โล พระธิดาในเจ้าหญิงสเตฟานีแห่งโมนาโก กับนายดาเนียล ดูว์ครุแอ อดีตราชองครักษ์ส่วนพระองค์ของเจ้าหญิง เจ้าหญิงสเตฟานีทรงมีความสัมพันธ์กับองค์รักษ์ส่วนพระองค์ ทำให้เจ้าชายแรนีเยที่ 3 แห่งโมนาโก พระราชทานให้ทั้งสองเสกสมรสกัน เมื่อวันที่ 1 กรกฎาคม พ.ศ. 2538 โปลีน ดูว์ครุแอมีพี่ชายร่วมบิดา-มารดาคือ หลุยส์ ดูว์ครุแอ (เกิด พ.ศ. 2535) ต่อมาบิดาและพระมารดาของโปลีนได้หย่ากันในปี พ.ศ. 2539

## สิทธิในการสืบราชบัลลังก์
หลังจากการเปลี่ยนแปลงกฎมนเทียรบาลตามพระราชประสงค์ของเจ้าชายแรนีเยที่ 3 องค์อธิปัตย์แห่งโมนาโกในปี ค.ศ. 2002 มีผลปรากฏว่าพระโอรสและพระธิดาโดยถูกต้องตามกฎหมายสามารถขึ้นครองราชย์ได้ ดังนั้นโปลีน ดูว์ครุแอ พระธิดาของเจ้าหญิงสเตฟานี จึงมีสิทธิในการครองราชย์แม้ว่าจะหย่าขาดจากกันภายหลังของบิดาและพระมารดา ปัจจุบันโปลีน ดูว์ครุแออยู่ในลำดับที่ 8 ของลำดับการสืบราชบัลลังก์

## ลำดับตระกูล




## อ้างอิง

หมวดหมู่:ชาวโมนาโก
หมวดหมู่:ราชวงศ์กรีมัลดี
การชักจากไข้สูง

**การชักจากไข้สูง**คืออาการชักที่เกิดร่วมกับภาวะไข้สูง โดยไม่มีสาเหตุร้ายแรงอื่น ส่วนใหญ่พบในเด็กอายุ 6 เดือน ถึง 5 ปี อาการชักส่วนใหญ่เป็นอยู่ไม่เกิน 5 นาที หลังชักมักฟื้นกลับเป็นปกติภายในเวลาไม่เกิน 1 ชั่วโมง แบ่งออกเป็นสองชนิดหลักๆ คือชักจากไข้สูงแบบทั่วไป (simple) และชักจากไข้สูงแบบซับซ้อน (complex) โดยในการชักจากไข้สูงแบบทั่วไปเด็กจะมีสุขภาพโดยทั่วไปปกติ มีอาการชักแบบเกร็ง-กระตุก ไม่เกินวันละ 1 ครั้ง ในขณะที่การชักจากไข้สูงแบบซับซ้อนเด็กอาจมีอาการเฉพาะที่ร่วมด้วย หรือชักนานกว่า 15 นาที หรือชักมากกว่า 1 ครั้งใน 1 วัน โดยเด็กที่ชักจากไข้สูงกว่า 80% จะเป็นการชักจากไข้สูงแบบทั่วไป

สิ่งกระตุ้นให้เกิดอาการชักในผู้ป่วยกลุ่มนี้คือการมีไข้ ซึ่งส่วนใหญ่เป็นไข้ที่เกิดจากการติดเชื้อไวรัส เด็กที่มีคนในครอบครัวเคยมีภาวะนี้จะมีโอกาสมีภาวะนี้มากกว่าเด็กที่ไม่มี กลไกที่เป็นสาเหตุของภาวะนี้ยังไม่เป็นที่ทราบแน่ชัดแต่เชื่อว่าเกี่ยวข้องกับพันธุกรรม สิ่งแวดล้อม การพัฒนาของสมอง และสารสื่อกลางการอักเสบบางอย่าง การวินิจฉัยทำได้โดยการพิจารณาจากประวัติและผลการตรวจร่างกาย ร่วมกับการตรวจให้แน่ใจว่าไม่มีสาเหตุที่มาจากการติดเชื้อในสมอง เมตาบอลิซึม และไม่เคยมีประวัติการชักที่ไม่ได้เป็นพร้อมกับการมีไข้ โดยทั่วไปแล้วไม่จำเป็นต้องตรวจเลือด สแกนสมอง หรือตรวจคลื่นไฟฟ้าสมอง แต่อาจต้องมีการตรวจเพื่อหาตำแหน่งของการติดเชื้อที่เป็นสาเหตุของไข้ การตรวจน้ำไขสันหลังมีความจำเป็นในบางราย แต่ไม่เสมอไป

ทางการแพทย์ไม่แนะนำให้ใช้ยากันชักหรือยาลดไข้เพื่อจุดประสงค์ในการป้องกันภาวะชักจากไข้ ในกรณีที่เด็กมีอาการชักนานกว่า 5 นาทีอาจจำเป็นต้องหยุดอาการชักด้วยยาในกลุ่มเบนโซไดอะซีพีนเช่นลอราซีแพมหรือมิดาโซแลม การพยายามลดไข้ (เช่น การเช็ดตัว) ให้ไข้ลงอย่างรวดเร็วขณะที่กำลังชักอยู่ถือว่าไม่มีความจำเป็น

ภาวะชักจากไข้เป็นภาวะที่พบได้บ่อย โดยพบในเด็กประมาณ 2-10% พบในเด็กชายมากกว่าเด็กหญิง เด็กที่เคยมีภาวะชักจากไข้มาแล้วครั้งหนึ่งจะมีโอกาสเป็นซ้ำในช่วงวัยเด็กประมาณ 35% พยากรณ์โรคส่วนใหญ่ดี โดยเด็กที่เคยมีภาวะชักจากไข้แบบทั่วไปส่วนใหญ่มีผลการศึกษาเทียบเท่ากับเด็กที่ไม่เคยมีภาวะชักจากไข้และไม่เปลี่ยนแปลงอัตราการเสียชีวิต มีข้อมูลที่ไม่ชัดเจนนักบ่งชี้ว่าคนที่เคยมีภาวะชักจากไข้อาจมีโอกาสเป็นโรคลมชักมากกว่าประชากรทั่วไปประมาณ 2%

## อ้างอิง

## แหล่งข้อมูลอื่น

หมวดหมู่:กุมารเวชศาสตร์
หมวดหมู่:ชนิดของอาการชัก
คาเมนไรเดอร์ ปะทะ ซุปเปอร์เซนไต ปะทะ ตำรวจอวกาศ มหาศึกรวมพลังฮีโร่ Z

**คาเมนไรเดอร์ ปะทะ ซุปเปอร์เซนไต ปะทะ ตำรวจอวกาศ มหาศึกรวมพลังฮีโร่ Z** () เป็นภาพยนตร์ที่นำ 3 ภาพยนตร์โทคุซัทสึซีรีส์ระหว่าง ซูเปอร์เซ็นไตซีรีส์, มาสค์ไรเดอร์ซีรีส์, และเมทัลฮีโร ซีรีส์ ผลิตโดยโตเอะคัมปานี ฉายในโรงภาพยนตร์ในญี่ปุ่นเมื่อวันที่ 27 เมษายน ค.ศ. 2013

## เรื่องย่อ
วายร้ายแห่งจักรวาลอย่างองค์กรชอคเกอร์ได้กลับมาอีกครั้ง คราวนี้มันกลับมาพร้อมกับพลังอันยิ่งใหญ่และขนานนามตัวเองว่า "สเปซชอคเกอร์" ซึ่งนอกจากพลังวิทยาศาสตร์อันล้ำยุคของพวกมันแล้ว สเปซชอคเกอร์ยังได้ครอบครองอำนาจเวทมนตร์สุดมหัศจรรย์เอาไว้อีกด้วย

ในขณะเดียวกันสหพันธ์ตำรวจแห่งจักรวาลได้มีคำสั่งให้ "เกคิ จูมอนจิ" หรือ "เกียบัน Type G" ลงมาบนโลกเพื่อทำภารกิจจับเป็น "โซมะ ฮารูโตะ" หรือคาเมนไรเดอร์วิซเซิร์ดนั่นเอง แต่เมื่อการต่อสู้ของตำรวจอวกาศและไรเดอร์จอมเวทย์จบลง พวกเค้าก็พบว่าสเปซชอคเกอร์นั้นอยู่เบื้องหลังเรื่องราวทั้งหมด

อีกด้านหนึ่งโกบัสเตอร์ก็ได้พบกับหุ่นยนต์ลูกบอลสีเหลืองที่ตกมาจากอวกาศอย่าง "ไซโครอน" ดูเหมือนว่าไซโครอนจะเป็นผู้กุมความลับของพวกสเปซชอคเกอร์เอาไว้ และในตอนนั้นเองพวกสเปซชอคเกอร์ก็ควบคุมพลังเวทมนตร์เอาไว้ไม่อยู่ ผลจากความบ้าคลั่งนั้นเองทำให้โลกกำลังจะถึงจุดจบในไม่ช้า

## ตัวละคร
;ไซโคลอน (サイコロン)
### องค์กรอาชญากรรมอวกาศมาโด้
;นักยุทธศาสตร์ เรย์เดอร์ (軍師レイダー)
;จอมมารไซโค (魔王サイコ)

### สเปชช็อกเกอร์
;สเปซ อิกะเดวิล (スペースイカデビル)
;สเปซ คุโม โอโทโกะ (スペース蜘蛛男)
;แกรนด์ไดน์ (グランダイン) 
;สกายไดน์ (スカイダイン)
;ชาโดว์มูน''' (シャドームーン)

## อ้างอิง

## แหล่งข้อมูลอื่น
*
* at Toei

หมวดหมู่:ภาพยนตร์ภาษาญี่ปุ่น
หมวดหมู่:เมทัลฮีโร
หมวดหมู่:ภาพยนตร์มาสค์ไรเดอร์
หมวดหมู่:โทคุซัทสึข้ามฝั่ง
หมวดหมู่:ภาพยนตร์ญี่ปุ่น
หมวดหมู่:ภาพยนตร์ที่ออกฉายในปี พ.ศ. 2556
หมวดหมู่:ภาพยนตร์ญี่ปุ่นที่ออกฉายในปี พ.ศ. 2556
หมวดหมู่:ผลงานข้ามฝั่งของซูเปอร์เซ็นไต
หมวดหมู่:ผลงานข้ามฝั่งของมาสค์ไรเดอร์
หมวดหมู่:ผลงานข้ามฝั่งของเมทัลฮีโร่
ขบวนการจารชน โกบัสเตอร์ส VS ขบวนการโจรสลัด โกไคเจอร์ THE MOVIE

**ขบวนการจารชน โกบัสเตอร์ส VS ขบวนการโจรสลัด โกไคเจอร์ THE MOVIE** () เป็นภาพยนตร์ซีรีส์ซูเปอร์เซ็นไตผลิตโดยบริษัทโตเอะ โดยได้นำซีรีส์ ขบวนการจารชน โกบัสเตอร์ส และ ขบวนการโจรสลัด โกไคเจอร์มาทำเป็นภาพยนตร์ ออกฉายในประเทศญี่ปุ่นเมื่อวันที่ 19 มกราคม ค.ศ. 2013 และเป็นการปรากฏตัวครั้งแรกของซูเปอร์เซ็นไตลำดับที่ 37 คือ ขบวนการผู้กล้าไดโนเสาร์ เคียวริวเจอร์

## เนื้อเรื่อง

## ตัวละคร
;ผู้บัญชาการคนใหม่ บัคคัส กิล (新司令官バッカス・ギル)
:ผู้บัญชาการคนใหม่ของซันการ์ค เป็นหลานชายของแอคดอส กิล และ ลูกพี่ลูกน้องของวอลซ์ กิล
;วาเระโดไนเยอร์ (ワレドナイヤー)

## พลังและความสามารถที่ปรากฏ
;เรนเจอร์คีย์มายา (幻のレンジャーキー)
:เรนเจอร์คีย์ปริศนาทั้ง 5 ดอกมี 5 สีประกอบด้วยสีแดง, สีน้ำเงิน, สีเหลือง, สีเขียว และ สีชมพู เป็นสมบัติที่ว่ากันว่าเป็น พลังที่ยิ่งใหญ่ที่สุดในจักรวาล และมีพลังที่สามารถสร้างมิติยุคเวลาต่างๆ ได้
:;บัดดี้รอยด์คีย์ (バディロイドキー)
:เรนเจอร์คีย์ที่แปรสภาพมาจากเรนเจอร์คีย์มายาที่โกไคเจอร์ครอบครอง เป็นพลังอันยิ่งใหญ่ของโกบัสเตอร์ส มีลักษณะเป็นเรนเจอร์คีย์รูปบัดดี้รอยด์ทั้ง 5 โดยเรดกลายเป็นชิตะ นิคคีย์, บลูกลายเป็นกอลิซากิ บานาน่าคีย์, เยลโล่กลายเป็นอุซาดะ เลตัสคีย์, พิงค์กลายเป็นบีท J สแต็กคีย์ และ กรีนกลายเป็นเอเนตันคีย์
:;เลเจนด์โรโบคีย์ (レジェンドロボキー)
:เกิดจากการใช้บัดดี้รอยด์คีย์ไขไปยังโกไคดาลิงผ่านทางโกไคโอ ทำให้สามารถเรียกเรนเจอร์คีย์ขนาดยักษ์ที่มีลักษณะเป็นหุ่นยนต์ของซูเปอร์เซ็นไตในอดีต โดย โกบัสเตอร์เอซใช้เรนเจอร์คีย์แปลงร่างเป็นเกคิโทจา, แฟลชคิง และ ริวเซย์โอ, โกไคโอใช้เรนเจอร์คีย์แปลงร่างเป็นไดโบเคน, โกบัสเตอร์ไลโอใช้เรนเจอร์คีย์แปลงร่างเป็นกาโอคิง, บัสเตอร์เฮอร์คิวริสใช้เรนเจอร์คีย์แปลงร่างเป็นมาจิคิง, โกจูจินใช้เรนเจอร์คีย์แปลงร่างเป็นไดจูจิน
;โกไคแกลเลียนสีดำ (黒いゴーカイガレオン)

## เพลงประกอบ
*"คิซึนะ ~ โกบัสเตอร์ส! โกไค นิ อเรนจ์ ver. " ()
:ร้องโดย นาโซ โนะ ชินยูนิต STA☆MEN

## อ้างอิง

## แหล่งข้อมูลอื่น
*Official website
*Toei website

หมวดหมู่:ภาพยนตร์ญี่ปุ่นที่ออกฉายในปี พ.ศ. 2556
หมวดหมู่:ภาพยนตร์ที่ออกฉายในปี พ.ศ. 2556
หมวดหมู่:ภาพยนตร์ซูเปอร์เซ็นไต
หมวดหมู่:ภาพยนตร์ภาษาญี่ปุ่น
หมวดหมู่:โทคุซัทสึข้ามฝั่ง
หมวดหมู่:ภาพยนตร์ญี่ปุ่น
ขบวนการจารชน โกบัสเตอร์ส THE MOVIE ปฏิบัติการปกป้องโตเกียวเอเนอร์ทาวเวอร์!

**ขบวนการจารชน โกบัสเตอร์ส THE MOVIE ปฏิบัติการปกป้องโตเกียวเอเนอร์ทาวเวอร์!** () เป็นภาพยนตร์ชุดซูเปอร์เซ็นไตซีรีส์จากทีวีซีรีส์เรื่องขบวนการจารชน โกบัสเตอร์ส ผลิตโดยบริษัทโตเอะ เข้าฉายในประเทศญี่ปุ่นเมื่อวันที่ 4 สิงหาคม ค.ศ. 2012 ฉายควบกับภาพยนตร์เรื่อง มาสค์ไรเดอร์โฟร์เซ เดอะ มูฟวี่ Everyone, Space is here!

## เรื่องย่อ

## ตัวละครที่ปรากฏตัวเฉพาะภาพยนตร์
;เอเนตัน (エネたん)
:บัดดี้รอยด์ตัวแรกที่ถูกสร้างขึ้น มีขนาดเล็กที่สุด มีขนาดเทียบเท่าตุ๊กตาแกะสลักจากไม้ มีข้อมูลโปรแกรม OS ฟร็อก เป็นบัดดี้รอยด์ตัวเดียวที่เป็นเพศเมีย ทำหน้าที่ในการควบคุม FS-0O ฟร็อก
;สตีมรอยด์ (スチームロイド)
:เมตารอยด์ที่ถูกสร้างพื้นฐานมาจากท่อของโรงงาน

## ยานรบที่ปรากฏ
;FS-0O ฟร็อก (FS-0Oフロッグ)
:เอเนตัน ที่ทำการรวมร่างกับบัสเตอร์แมชชีน รูปแบบเรือดำน้ำ อาวุธคือ โอทามะมิซไซล์ มิซไซล์ลูกอ๊อด ที่ยิงออกจากส่วนบน และ ชิตาเบโรพั๊นซ์ หมัดที่ปล่อยออกมาจากส่วนปาก
:;บัสเตอร์วิเคิล S-0O ฟร็อก (バスタービークル FS-0Oフロッグ)
:รูปแบบยานรบประเภทเรือดำน้ำ สามารถบรรทุกผู้โดยสารได้มากถึง 3 คน
:;บัสเตอร์แอนิมอล S-0O ฟร็อก (バスターアニマル FS-0Oフロッグ)
:รูปแบบสัตว์
;โกบัสเตอร์ เคโระโอ (ゴーバスターケロオー)
:หุ่นยนต์เมกาซอร์ดที่เกิดจากการรวมร่างของ โกบัสเตอร์เอช, 02 และ 0O โดย โกบัสเตอร์เอช ทำหน้าที่แกนกลางของหุ่น, 02 เกราะหน้าอกและส่วนขา, 0O ทำหน้าที่เป็นแขนทั้ง 2 ข้าง เกราะหน้าอกแบ็คแพ็คด้านหลัง และ หมวก โดยทั้งหมดมีเพียงบัดดี้รอยด์ เอเนตัน ทำหน้าที่เป็นบัดดี้รอยด์เพียงหนึ่งเดียวของตัวหุ่น มีความสามารถเด่นในการเคลื่อนไหวโจมตีในน้ำและทางอากาศ โดยความสามารถทางน้ำนั้น สามารถดำน้ำและเดินบนผิวน้ำโดยร่วมมือกับ SJ-05 สแต๊กบีเทิล ทำหน้าที่เป็นเจ็ทสกีให้กับโกบัสเตอร์ เคโระโอ, ส่วนความสามารถทางอากาศ สามารถลอยตัวด้วยปล่อยไอน้ำจากมือทั้ง 2 ข้าง ด้วยพลังมหาศาล
:ท่าไม้ตายคือ เอเนตัน สครูว์ ไอน้ำที่พ่นออกมาจากมือทั้งข้าง สามารถโจมตีศัตรูด้วยการปล่อยไอน้ำมหาศาล หรือ ใช้ในการเคลื่อนที่ทางทางอากาศ
;เมกาซอร์ด ε (เอปไซลอน)

## เพลงประกอบ
;เพลงจบ
*
**เนื้อร้อง: Shoko Fujibayashi
**Composition, Arrangement: Kenichiro Oishi
**ศิลปิน: Katsuhiro Suzuki & Keiji Fujiwara, Ryouma Baba & Tesshō Genda, Arisa Komiya & Tatsuhisa Suzuki

## อ้างอิง

## แหล่งข้อมูลอื่น
*Official website for "Tokumei Sentai Go-Busters the Movie: Protect the Tokyo Enetower!"  & *[[Kamen Rider Fourze the Movie: Everyone, Space Is Here!]]*

หมวดหมู่:ภาพยนตร์ที่ออกฉายในปี พ.ศ. 2555
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ญี่ปุ่น
หมวดหมู่:ภาพยนตร์ซูเปอร์เซ็นไต
หมวดหมู่:ภาพยนตร์ญี่ปุ่น 3 มิติ
มนัญญา ตริยานนท์

**มนัญญา ตริยานนท์** หรือ **เบนซ์** ชื่อเดิม **มนัญญา ปานหนวดงาม** เกิดเมื่อวันที่ 24 เมษายน  พ.ศ. 2527 อดีตนักแสดงสังกัดสถานีโทรทัศน์สีกองทัพบกช่อง 7 มักรับบทร้ายสลับดี สำเร็จการศึกษาระดับปริญญาตรีจาก คณะนิเทศศาสตร์ มหาวิทยาลัยรังสิต  **เบนซ์**เข้าวงการตั้งแต่เข้ามาเทสละครเป็นเรื่องแรกชื่อเรื่องว่า พลิกดินสู่ดาว จากนั้นก็มีผลงานทั้ง ถ่ายแบบและงานละคร 

ชีวิตส่วนตัว มนัญญา สมรสกับ เบนซ์ ณัฐวุฒิ ชัยอารีย์กิจแฟนหนุ่มนักธุรกิจเมื่อวันที่ 9 มกราคม พ.ศ. 2560 ณ โรงแรมสยามเคมปินสกี้ 

ปัจจุบัน มนัญญา มีบุตรสาวด้วยกันคน 1 คนคือด.ญ.ณฐพร ชัยอารีย์กิจ ชื่อเล่น:น้องมิลิน เกิดเมื่อวันที่ 15 มิถุนายน พ.ศ. 2563 

## ผลงาน

### ละครชุด
* (2552) เซน...สื่อรักสื่อวิญญาณ ตอนที่ 46 หนังสือสีเลือด (รับเชิญ) ช่อง 5
* (2559) หลอน เดอะซีรีส์ ตอนที่ 1 รัก ลวง หลอน ช่อง 9
* (2562) วิญญาณพิศวง ตอนที่ 8 นางตานี (รับเชิญ) ช่อง 8

### Music Videos
* อิจฉา ของ ศร
* ตำแหน่งแทนคือแฟนน้อย ของ หญิง ธิติกานต์ อาร์ สยาม

## อ้างอิง

หมวดหมู่:นักแสดงหญิงชาวไทย
หมวดหมู่:บุคคลจากโรงเรียนอัสสัมชัญนครราชสีมา
หมวดหมู่:บุคคลจากวิทยาลัยนิเทศศาสตร์ มหาวิทยาลัยรังสิต
สัทวิทยา

**สัทวิทยา**, **สรวิทยา** หรือ **วิชาระบบเสียง** () เป็นการศึกษาที่เกี่ยวกับเรื่องเสียงในภาษา โดยแยกย่อยออกเป็น 2 แขนง คือ สัทศาสตร์ (phonetics) และสรศาสตร์ (phonemics)

## สัทศาสตร์
**[[สัทศาสตร์]]** เป็นการศึกษาเกี่ยวกับลักษณะของเสียงในภาษาพูด มีแขนงย่อยอีก 3 สาขาคือ สรีรสัทศาสตร์ (articulatory phonetics) สวนสัทศาสตร์ (Acoustics phonetics) และโสตสัทศาสตร์ (auditory phonetics) 

### สรีรสัทศาสตร์
**[[สรีรสัทศาสตร์]]** เป็นศาสตร์ที่ว่าด้วยการเปล่งเสียงแต่ละเสียงว่าใช้อวัยวะคือ ลิ้น ริมฝีปาก เส้นเสียงแต่ละเส้นเสียง และลมออกทางช่องปากหรือช่องจมูก เป็นต้น

### สวนสัทศาสตร์
**[[สวนสัทศาสตร์]]** [สะวะนะสัดทะสาด], **สวันศาสตร์**, **กลสัทศาสตร์** หรือ **นินาทสัทศาสตร์** เป็นศาสตร์ที่เกี่ยวกับลักษณะของคลื่นเสียงที่เปล่งออกมาว่าอยู่ในลักษณะใด เช่น ระดับเสียง ระดับความถี่ของเสียง มีการใช้เครื่องมือทางวิทยาศาสตร์เข้ามาช่วยในด้านการออกเสียง เรียกว่า Sound Spectrogragp Oscillograph เป็นต้น

### โสตสัทศาสตร์
**[[โสตสัทศาสตร์]]** เป็นการศึกษาเกี่ยวกับกระบวนการรับฟัง เสียงประเภทต่าง ๆ ที่มักจะเกี่ยวข้องโดยตรงกับการทำงานของสมอง เช่น เสียงพูดมีระดับสูง ต่ำมีส่วนส่งผลทางด้านจิตใจ

## สรศาสตร์
**[[สรศาสตร์]]** หรือ **วิชาหน่วยเสียง** เป็นการศึกษาภาษาศาสตร์ในด้านที่เกี่ยวกับหน่วยเสียง (phonemes) โดยศึกษาว่า เสียงในภาษาเสียงใดที่เป็นสิ่งสำคัญที่สามารถทำให้ความหมายของคำแตกต่างกัน 

## อ้างอิง
*ฉลวย บุญประเสริฐ, ภาษาศาสตร์เบื้องต้น, หน้า 34
*คณาจารย์ มหาวิทยาลัยมหาจุฬาลงกรณ์ราชวิทยาลัย, ภาษาศาสตร์เบื้องต้น, ตุลาคม 2552, หน้า 29

หมวดหมู่:สัทวิทยา
หมวดหมู่:คำศัพท์ภาษาศาสตร์
แสงอาทิตย์

[thumb|right|240px|แสงอาทิตย์ส่องผ่าน[เมฆ]]
**แสงอาทิตย์** เป็นรังสีแม่เหล็กไฟฟ้าส่วนหนึ่งที่ปล่อยออกจากดวงอาทิตย์ โดยเฉพาะอย่างยิ่งแสงในช่วงอินฟราเรด แสงที่ตามองเห็น และอัลตราไวโอเล็ต บนโลก แสงอาทิตย์ถูกกรองผ่านชั้นบรรยากาศโลก และเห็นชัดเป็นแสงกลางวันเมื่อดวงอาทิตย์อยู่เหนือเส้นขอบฟ้า แสงอาทิตย์มีสีขาว เกิดจากแสงทั้ง7สีมารวมกัน โดยแสงอาทิตย์จะมีความยาวคลื่นประมาณ
400-700nm แสงที่ความยาวคลื่นต่ำสุดคือสีม่วง สีน้ำเงิน จนมาถึงสีแดง ที่มีความยาวคลื่นประมาณ 700 nm

เมื่อรังสีจากดวงอาทิตย์โดยตรงไม่ถูกเมฆกั้น แสงอาทิตย์จะเป็นแสงจ้าและรังสีความร้อนประกอบกัน เมื่อรังสีจากดวงอาทิตย์โดยตรงถูกเมฆกั้นหรือสะท้อนออกไปโดยวัตถุอื่น จะเห็นเป็นแสงพร่ากระจาย (diffused light)

แสงอาทิตย์ใช้เวลาเดินทางถึงโลกราว 8.18 นาที โดยเฉลี่ย ต้องใช้พลังงานระหว่าง 10,000 ถึง 170,000 ปีจึงจะออกจากภายในดวงอาทิตย์ แล้วค่อยถูกเปล่งจากพื้นผิวเป็นแสงได้
 
แสงอาทิตย์โดยตรงมีประสิทธิภาพความส่องสว่างอยู่ที่ราว 93 ลูเมนต่อวัตต์ของฟลักซ์การแผ่รังสี แสงอาทิตย์สว่างให้ความสว่างประมาณ 100,000 ลักซ์หรือลูเมนต่อตารางเมตรที่พื้นผิวโลก องค์ประกอบของแสงอาทิตย์ที่ระดับพื้นต่อตารางเมตร เมื่อดวงอาทิตย์อยู่ที่จุดเหนือศีรษะ อยู่ที่ราว 527 วัตต์ของรังสีอินฟราเรด 445 วัตต์ของแสงที่ตามองเห็น และ 32 วัตต์ของรังสีอัลตราไวโอเล็ต บนชั้นบรรยากาศ แสงอาทิตย์เข้มกว่าประมาณ 30% โดยมีสัดส่วนอัลตราไวโอเล็ตสูงกว่าสามเท่า รังสีอัลตราไวโอเล็ตที่เพิ่มขึ้นนี้ส่วนใหญ่ประกอบด้วยอัลตราไวโอเล็ตคลื่นสั้นที่เป็นอันตรายต่อสิ่งมีชีวิต

แสงอาทิตย์ เป็นพลังงานรูปแบบหนึ่ง ที่เกิดจากปฏิกิริยานิวเคลียร์ฟิวชัน (Nuclear fusion) บนดวงอาทิตย์ &nbsp;เกิดจากการหลอมรวมตัวกันของอะตอม ของธาตุไฮโดรเจน กลายเป็นอะตอมของธาตุฮีเลียม ในการเกิดปฏิกิริยานี้ จะให้พลังงานมหาศาล และพลังงานรูปหนึ่งที่เกิดขึ้นนี้ แผ่รังสีในรูปคลื่นแม่เหล็กไฟฟ้า มายังโลกของเรา ที่เราพอสังเกตเห็นได้ในรูปของความร้อน และแสง ที่เราเรียกว่า แสงแดด หรือแสงอาทิตย์ &nbsp;คลื่นแม่เหล็กไฟฟ้าที่แผ่รังสีมาจากดวงอาทิตย์นี้มีความยาวคลื่นต่างๆ ตั้งแต่ความยาวคลื่นมากกว่า 1,000&nbsp; ไมครอน&nbsp; (Micron)&nbsp; ต่อเนื่องกันจนถึงสั้นกว่า&nbsp; 0.2&nbsp; ไมครอน&nbsp; (200 นาโนเมตร)&nbsp; ในบรรดาคลื่นแสงที่แผ่มาจากดวงอาทิตย์ทั้งหมด แสงสีเหลืองที่มีความยาวคลื่น&nbsp; 0.55&nbsp; ไมครอน&nbsp; (550 นาโนเมตร)&nbsp; เป็นคลื่นแสงที่มี ปริมาตรความเข้มสูงสุด ดังแสดงด้วยเส้นกราฟสเปกตรัม&nbsp; (Spectrum) &nbsp;ของคลื่นแสง และแสงแดดเป็นคลื่นแสง ที่เหมาะสมที่พืชใช้ในการสังเคราะห์แสงสร้างชีวมวล (Biomass) และมี่ส่วนทำให้พืชและสัตว์ดำรงชีวิตอยู่บนโลกนี้ได้

## อ้างอิง

หมวดหมู่:ดวงอาทิตย์
หมวดหมู่:ทรัพยากรธรรมชาติ
หมวดหมู่:รังสีบรรยากาศ
หมวดหมู่:แสง
หมวดหมู่:พลังงานแสงอาทิตย์
ดีปา นูซันตารา ไอดิต

right|upright|thumb|ภาพสุดท้ายที่ปรากฏต่อสาธารณชนของดีปา นูซันตารา ไอดิต
**ดีปา นูซันตารา ไอดิต** () เป็นผู้นำพรรคคอมมิวนิสต์อินโดนีเซียระหว่าง พ.ศ. 2494 – 2508 เขามีบทบาทสำคัญในการฟื้นฟูพรรคคอมมิวนิสต์อินโดนีเซีย พรรคคอมมิวนิสต์อินโดนีเซียขยายตัวมากระหว่างประชาธิไปไตยแบบชี้นำของซูการ์โน ก่อนจะถูกทหารปราบปรามอย่างราบคาบหลังเหตุการณ์กบฏ พ.ศ. 2508

## ประวัติ
ไอดิตเกิดที่เมืองเมดัน เกาะสุมาตราเมื่อ 30 กรกฎาคม พ.ศ. 2466 เขาอพยพมาอยู่จาการ์ตาเมื่ออายุได้ 11 ปี เขาเข้าศึกษาในโรงเรียนทางการพาณิชย์แต่ต้องออกกลางคันเมื่อญี่ปุ่นบุกเข้าอินโดนีเซียใน พ.ศ. 2485 ไอดิตเข้าร่วมขบวนการทางการเมืองตั้งแต่ พ.ศ. 2482 โดยเข้าร่วมขบวนการเกอรินโตที่นิยมฝ่ายซ้ายของอามีร์ ซารีฟุดดิน ทำให้เขาได้ศึกษาลัทธิมากซ์ก่อนจะเข้าเป็นสมาชิกพรรคคอมมิวนิสต์อินโดนีเซียใน พ.ศ. 2486 หลังสงครามโลกครั้งที่ 2 ไอดิตทุ่มเทเวลาให้กับการจัดตั้งพรรคคอมมิวนิสต์ที่ถูกต้องตามกฎหมาย ต่อมาเมื่อพรรคคอมมิวนิสต์นำโดยมุซโซก่อการกบฏที่ล้มเหลวที่เมืองมาดียุน พ.ศ. 2490 ไอดิตต้องลี้ภัยไปจีนและเวียดนามก่อนจะกลับมาใน พ.ศ. 2493 และได้จัดตั้งพรรคคอมมิวนิสต์ใหม่อีกครั้งหนึ่ง เขาได้เป็นเลาธิการพรรคใน พ.ศ. 2494 และได้เป็นประธานพรรคในเวลาต่อมา

ในช่วงแรก พรรคคอมมิวนิสต์เป็นพันธมิตรกับพรรคเปเอ็นอีของซูการ์โนและได้รับความนิยมสูง ต่อมาเมื่อระบบรัฐสภาล้มเหลว ซูการ์โนนำประชาธิปไตยแบบชี้นำมาใช้ ไอดิตสนับสนุนซูการ์โนอย่างเต็มที่ และทำให้เกิดความขัดแย้งกับกลุ่มกองทัพบกและผู้นำศาสนาที่อยู่ฝ่ายตรงข้ามกับซูการ์โน และตั้งแต่ พ.ศ. 2508 เป็นต้นมา พรรคคอมมิวนิสต์สนับสนุนให้ซูการ์โนใช้นโยบายที่แข็งกร้าวกับฝ่ายตรงข้ามมากขึ้น เช่น ยุบพรรคเมอรีบาของกลุ่มต่อต้านคอมมิวนิสต์ และเสนอให้ซูการ์โนจัดตั้งกองทัพประชาชน

ในเดือนตุลาคม พ.ศ. 2508 เกิดกบฏที่ฐานทัพอากาศที่ฮาลิม นายพลในกองทัพหลายคนถูกสังหาร กองทัพบกอ้างว่าพรรคคอมมิวนิสต์เกี่ยวข้องกับกบฏและขณะเกิดเหตุได้อยู่ในฮาลิมด้วย ซูฮาร์โตปราบปรามฝ่ายกบฏสำเร็จและถอดถอนซูการ์โนออกจากอำนาจ ปราบปรามพรรคคอมมิวนิสต์อย่างรุนแรง ไอดิตถูกทหารจับกุมและถูกประหารชีวิตเมื่อ 22 พฤศจิกายน พ.ศ. 2508 ขณะมีอายุ 42 ปี 

## เชิงอรรถ

## รายการอ้างอิง
* ตวงทิพย์ พรมเขต. (2558, กรกฎาคม-ธันวาคม). การเปลี่ยนผ่านของพรรคคอมมิวนิสต์อินโดนีเซียภายใต้การนำของไอดิต, 1951-1955. ''ชุมทางอินโดจีน: เอเชียตะวันออกเฉียงใต้ปริทัศน์'', ''4''(7), 196-214.
* ตวงทิพย์ พรมเขต. (2558, สิงหาคม-2559, กรกฎาคม). ภูมิหลังและปฐมบทชีวิตทางการเมืองของดี.เอ็น. ไอดิต ปี 1923-1951. ''วารสารประวัติศาสตร์'', ''40'', 158-180.
* สุกัญญา บำรุงสุข. (2539). Aidit, Dipa Nusantara: นายดีปา นูสันตารา ไอดิต. ใน *สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน* (น. 77-80). กรุงเทพฯ: ราชบัณฑิตยสถาน.
*สุเจน กรรพฤทธิ์. (2560, เมษายน). ดี.เอ็น. ไอดิต (D.N. Aidit): “ความรุ่งโรจน์” ที่เลือนหายของพรรคคอมมิวนิสต์อินโดนีเซีย. *สารคดี*, *33*(386), 40-41.  หมวดหมู่:นักการเมืองชาวอินโดนีเซีย
หมวดหมู่:ชาวอินโดนีเซียเชื้อสายมลายู
หมวดหมู่:บุคคลจากเมดัน
รายชื่อนายกรัฐมนตรีอินโดนีเซีย

ต่อไปนี้เป็น**รายชื่อนายกรัฐมนตรีของอินโดนีเซีย**ระหว่าง พ.ศ. 2488–2509
ข้อมูลจากสองแหล่ง

## อ้างอิง

**บรรณานุกรม**

* 
* 
*
* 
* 
* 

อินโดนีเซีย
ซูกีมัน วีร์โยซันโจโย

**ซูกีมัน วีร์โยซันโจโย** () เกิดเมื่อ พ.ศ. 2441 ที่เมืองซูราการ์ตา จังหวัดชวาตะวันตก เป็นนักการเมืองอินโดนีเซียที่สังกัดพรรคมาชูมี เขาได้เป็นนายกรัฐมนตรีของอินโดนีเซียระหว่างเดือนเมษายน พ.ศ. 2494 - เดือนเมษายน พ.ศ. 2495 เขาเสียชีวิตเมื่อ พ.ศ. 2517

## อ้างอิง
* Ricklefs (1982), *A History of Modern Indonesia*, Macmillan Southeast Asian reprint, 
* Simanjuntak, P.H.H (2003) *Kabinet-Kabinet Republik Indonesia: Dari Awal Kemerdekaan Sampai Reformasi (Cabinets of the Republic of Indonesia: From the Start of Independence to the Reform Era)*, Penerbit Djambatan, Jakarta, 
*Hardianti (2018), *Pemikiran Politik Islam Soekiman Wirjosandjojo* (1916-1960 M). Surabaya: Fakutlas Adab dan Humaniora Universitas Islam Negeri Sunan Ampel

หมวดหมู่:นักการเมืองชาวอินโดนีเซีย
หมวดหมู่:นายกรัฐมนตรีอินโดนีเซีย
หมวดหมู่:ชาวชวา
หมวดหมู่:บุคคลจากซูราการ์ตา
เมืองปากแบ่ง

**ปากแบ่ง** เป็น*[[เมืองของประเทศลาว|เมือง]]*ในแขวงอุดมไซทางตะวันตกเฉียงเหนือของประเทศลาว

## เขื่อนปากแบ่ง
บริเวณที่มีการเสนอให้สร้างเขื่อนปากแบ่งตั้งทวนน้ำจากปากแบ่ง 7 กิโลเมตร โครงการ 912 เมกะวัตต์เป็นโครงการเขื่อนที่อยู่เหนือสุดจากโครงการเขื่อน 11 แห่งที่เสนอไว้บนแม่น้ำโขงตอนล่าง โดยไฟฟ้าที่ผลิตได้ร้อยละ 90 จะขายให้กับประเทศไทย ส่วนที่เหลือร้อยละ 10 จะขายให้กับ Electricite du Laos บริษัทสาธารณูปโภคของรัฐลาว

## อ้างอิง

ปากแบ่ง
จิตวิทยาเกสทัลท์

**จิตวิทยาเกสตัลต์** (,  – แก่นหรือรูปทรงแห่งรูปแบบสมบูรณ์ของสิ่ง ๆ หนึ่ง") เป็นทฤษฎีจิตใจและสมองของสำนักจิตวิทยาเชิงทดลองกรุงเบอร์ลิน หลักการเชิงปฏิบัติการของจิตวิทยาเกสตัลต์ คือ สมองเป็นแบบองค์รวม ขนานและเป็นเชิงอุปมาน (analog) โดยมีแนวโน้มจัดระเบียบตนเอง หลักการนี้มีว่า ตามนุษย์มองวัตถุทั้งหมดก่อนค่อยรับรู้ส่วนย่อย เป็นการแนะนัยว่า องค์รวมนั้นโดดเด่นกว่าผลรวมของส่วนประกอบย่อย จิตวิทยาเกสตัลต์พยายามทำความเข้าใจกฎของความสามารถของมนุษย์ที่จะได้รับและธำรงความรับรู้ที่มั่นคงในโลกอันวุ่นวายนี้ นักจิตวิทยาเกสตัลต์กำหนดว่า การรับรู้เป็นผลของอันตรกิริยาซับซ้อนระหว่างสิ่งเร้าทั้งหลาย นักจิตวิทยาเกสตัลต์มุ่งทำความเข้าใจการจัดระเบียบกระบวนการคิด ขณะที่นักพฤติกรรมนิยมทำความเข้าใจองค์ประกอบของกระบวนการคิด (Carlson and Heth, 2010) ปรากฏการณ์เกสตัลต์เป็นขีดความสามารถสร้างแบบของสัมผัสมนุษย์ โดยเฉพาะอย่างยิ่ง การจดจำรูปทรงและแบบทั้งหมดด้วยตา แทนที่จะเป็นเพียงเส้นตรงและเส้นโค้งหลายเส้นรวมกัน ในวิชาจิตวิทยา จิตวิทยาเกสตัลต์มักค้านต่อโครงสร้างนิยม วลี "ทั้งหมดโดดเด่นกว่าผลรวมของส่วนย่อย" (The whole is greater than the sum of the parts) มักใช้เมื่ออธิบายทฤษฎีเกสตัลต์ แม้จะเป็นการแปลผิดจากวลีดั้งเดิมของคูร์ท คอฟฟ์คา ที่ว่า "ทั้งหมดเป็นคนละอย่างกับผลรวมของส่วนย่อย" (The whole is other than the sum of the parts) ทฤษฎีเกสตัลต์พิจารณาการแยกส่วนจากสถานการณ์รวมมาเป็นสิ่งที่เป็นจริง 

## อ้างอิง

หมวดหมู่:การรับรู้
หมวดหมู่:สาขาย่อยทางจิตวิทยา
หมวดหมู่:การออกแบบกราฟิกส์
หมวดหมู่:จิตวิทยาประชาน
หมวดหมู่:สัมพฤตินิยม
หมวดหมู่:ลัทธิองค์รวม
โรคที่ไม่ได้รับการรักษา

**โรคที่ไม่ได้รับการรักษา** หรือ **โรคที่ถูกละเลย** () คือกลุ่มของโรคติดเชื้อเขตร้อนที่ระบาดในกลุ่มประชากรที่มีรายได้น้อยในพื้นที่ที่กำลังพัฒนา อาจมีนิยามแตกต่างกันไปตามแต่ละองค์กรที่ทำงานเกี่ยวข้อง โรคเหล่านี้บางโรคมีวิธีป้องกันได้ หรือมีวิธีรักษาได้ในระยะเฉียบพลัน ซึ่งถ้ามีก็มักจะมีเฉพาะในประเทศที่พัฒนาแล้ว แต่ไม่ได้มีแพร่หลายทั่วไป โดยเฉพาะในพื้นที่ยากจนที่ไม่สามารถเข้าถึงยาและการรักษาบางอย่างได้ แม้บางครั้งยาหรือการรักษาเหล่านี้ก็ไม่ได้มีราคาแพงแต่อย่างใด ตัวอย่างเช่น ค่ารักษาโรคพยาธิใบไม้ชิสโตโซมาอยู่ที่ 0.20 ดอลลาร์สหรัฐ ต่อผู้ป่วยเด็ก 1 คน ใน 1 ปี เป็นต้น

## อ้างอิง

หมวดหมู่:โรคที่ไม่ได้รับการรักษา
ลาง

**ลาง** () คือ "สิ่งหรือปรากฏการณ์ที่เชื่อกันว่าจะบอกเหตุดีหรือเหตุร้าย"

ลางอาจถูกมองว่าดีหรือร้ายก็ได้ ขึ้นอยู่กับการตีความ สัญญาณเดียวกันอาจถูกตีความต่างกันในต่างวัฒนธรรม ตัวอย่างเช่น ความเชื่อโชคลางในสหรัฐอเมริกาและประเทศยุโรปอื่นชี้ว่า แมวดำเป็นลางบอกโชคร้าย ดาวหางมีทั้งตีความว่าเป็นลางดีและลางร้าย ตัวอย่างที่รู้จักกันดีที่สุดอาจเป็นดาวหางฮัลเลย์ ซึ่งเป็น "ลางร้าย" แก่พระเจ้าฮาโรลด์ที่ 2 แห่งอังกฤษ แต่เป็น "ลางดี" แก่พระเจ้าวิลเลียมผู้พิชิต

## ดูเพิ่ม
* โชค

## อ้างอิง

 
หมวดหมู่:การทำนาย
หมวดหมู่:โหราศาสตร์
แฟบเล็ต

thumb|แฟบเล็ต
**แฟบเล็ต** ( ,) เป็นสิ่งที่เรียกอุปกรณ์ที่อยู่ระหว่าง "มือถือ" (Phone) กับ "แท็บเล็ต" (Tablet) ซึ่งจะเป็นสมาร์ทโฟน ที่มีขนาดหน้าจอระหว่าง  โดยแฟบเล็ตถูกสร้างออกมาเพื่อให้สามารถมีฟังก์ชันสำหรับทำงานระหว่างสมาร์ทโฟนกับแท็บเล็ต โดยแฟบเล็ต จะมีขนาดใหญ่กว่าสมาร์ทโฟนทั่วไป แต่จะเล็กกว่าแท็บเล็ตที่มีขนาดหน้าจอใหญ่กว่า ทำให้มีความสะดวกสบายในการพกพามากกว่าแท็บเล็ต แฟบเล็ตนั้นจะเหมาะสมกับการเข้าอินเทอร์เน็ต และการใช้สื่อมัลติมีเดียต่างๆ ซึ่งมีความเหมาะสมมากกว่าสมาร์ทโฟนปกติ แฟบเล็ตนั้นเริ่มมีมากขึ้นในยุคปัจจุบัน ยกตัวอย่างเช่น ในชุดของ กาแลคซี โน้ต โดย ซัมซุง ซึ่งซอฟต์แวร์ออกแบบมาสำหรับการใช้ปากกาสไตลัส ในการเขียนหรือวาด 

แฟบเล็ตที่ได้รับความนิยมมากที่สุดตั้งแต่การเปิดตัวคือ กาแลคซี โน้ต โดยในเดือนมกราคม พ.ศ. 2556 ไอเอชเอส ได้รายงานว่า แฟบเล็ตรุ่นนี้ถูกขายไปแล้ว 25.6 ล้านเครื่องในปี พ.ศ. 2555 และคาดว่าจะเติบโตเป็น 60.4 ล้านเครื่องในปี พ.ศ. 2556 และ 146 ล้านเครื่อง ในปี พ.ศ. 2559

แฟบเล็ตนั้นในช่วงแรกถูกออกแบบมาเพื่อตลาดเอเชียที่ผู้บริโภคไม่ต้องการสมาร์ทโฟนที่มีขนาดเล็กเกินไปและแท็บเล็ตที่มีขนาดใหญ่เกินไป เหมือนกับผู้บริโภคในทวีปอเมริกาเหนือhttp://www.pcmag.com/article2/0,2817,2414425,00.asp อย่างไรก็ตาม แฟบเล็ตก็ได้ประสบความสำเร็จในทวีปอเมริกาเหนือด้วยสาเหตุหลายๆประการ ซึ่งระบบปฏิบัติการแอนดรอยด์ ตั้งแต่รุ่น 4.0 เป็นต้นมา มีคุณลักษณะเหมาะกับอุปกรณ์ที่มีขนาดหน้าจอใหญ่ เช่นเดียวกับหน้าจอขนาดเล็ก ส่วนผู้ใช้ที่มีอายุมาก ก็ต้องการอุปกรณ์ที่มีขนาดจอใหญ่ๆเช่นกัน เนื่องจากปัญหาด้านสายตา ขณะที่ผู้ผลิตในปัจจุบันก็ผลิตแฟบเล็ตที่มีขนาดหน้าจอ 5.1 ถึง 7 นิ้วมากขึ้น ส่วนทางด้านแอ็ปเปิล (ในยุคของ สตีฟ จ็อบส์) ปฏิเสธที่จะผลิตอุปกรณ์ที่มีหน้าจอใหญ่กว่า ไอโฟน ที่มีขนาดหน้าจอ  และเล็กกว่า ไอแพด ที่มีขนาดหน้าจอ  ในปี พ.ศ. 2555

## อ้างอิง

ฟ
ฟ
ฟ
ฟ
ซัมซุง กาแล็กซี่

**ซัมซุง กาแลคซี่** () เป็นชุดของ สมาร์ตโฟน ที่ออกแบบและผลิตโดยบริษัทซัมซุง อิเล็กทรอนิกส์ โดยผลิตภัณฑ์ก็มีชุดของซัมซุง กาแลคซีเอส ที่เป็นสมาร์ทโฟนที่มีความฉลาดสูงสุด, ซัมซุง กาแลคซี แท็บ ที่เป็นแท็บเล็ต, ซัมซุง กาแลคซี โน้ต เป็นแฟบเล็ตที่มีฟังก์ชันปากกาสไตลัสเพิ่มเข้ามา, ซัมซุง กาแลคซี วอท์ช ที่เป็นนาฬิกาอัจฉริยะ และซัมซุง กาแลคซี ซี ที่เป็นสมาร์ทโฟนจอพับ

โดยปกติแล้ว สมาร์ทโฟนซัมซุง กาแล็คซี่ได้ใช้ระบบปฏิบัติการแอนดรอยด์ที่สร้างโดยกูเกิลมาโดยตลอด และได้ถูกปรับปรุงส่วนติดต่อผู้ใช้งานให้เป็นในแบบของซัมซุงที่มีชื่อว่าทัชวิซ/ซัมซุง เอกซ์พีเรียนซ์/วัน ยูไอ แต่ต่อมา ในงาน CES 2016 ซัมซุงก็ได้เปิดตัวอุปกรณ์ซัมซุง กาแลคซีรุ่นแรกที่ใช้ระบบปฏิบัติการวินโดวส์ 10 ก็คือรุ่นซัมซุง กาแลคซี แท็บโปร เอส

## สมาร์ตโฟน

## แท็บเล็ต

* ซัมซุง กาแลคซี แท็บ  (7 นิ้ว)
* ซัมซุง กาแลคซี แท็บ 7.0 พลัส
* ซัมซุง กาแลคซี แท็บ 7.7
* ซัมซุง กาแลคซี แท็บ 8.9
* ซัมซุง กาแลคซี แท็บ 10.1
* ซัมซุง กาแลคซี แท็บ 2 7.0
* ซัมซุง กาแลคซี แท็บ 2 10.1
* ซัมซุง กาแลคซี โน้ต 10.1
* ซัมซุง กาแลคซี แท็บ 3 7.0
* ซัมซุง กาแลคซี แท็บ 3 8.0
* ซัมซุง กาแลคซี แท็บ 3 10.1
* ซัมซุง กาแลคซี โน้ต 10.1 (2014 อิดิชั่น)
* ซัมซุง กาแลคซี่ แท็บ S 8.4
* ซัมซุง กาแลคซี่ แท็บ S 9
* ซัมซุง กาแลคซี่ แท็บ S 9 พลัส
* ซัมซุง กาแลคซี่ แท็บ S 9 อัลตร้า
* ซัมซุง กาแลคซี่ แท็บ S 9 เอฟอี
* ซัมซุง กาแลคซี่ แท็บ S 9 เอฟอี พลัส
* ซัมซุง กาแลคซี่ แท็บ S 10.5

## เครื่องเล่นเพลง
* ซัมซุง กาแลคซี เพลย์เออร์

## กล้อง
* ซัมซุง กาแลคซี คาเมรา
* ซัมซุง กาแลคซี คาเมรา 2
* ซัมซุง กาแลคซี S4 Zoom
* ซัมซุง กาแลคซี K Zoom

## ประเภท
ตั้งแต่เดือนสิงหาคม ค.ศ. 2011 สมาร์ตโฟนในชุดของกาแลคซีทุกรุ่น จะถูกจัดแบ่งเป็นประเภทตามตารางด้านล่างนี้ :

## ดูเพิ่ม
* ซัมซุง กาแล็คซี เอส ซีรีส์
* ระบบปฏิบัติการแอนดรอยด์

## อ้างอิง

## แหล่งข้อมูลอื่น
* เว็บไซต์อย่างเป็นทางการ

หมวดหมู่:สมาร์ตโฟน
หมวดหมู่:ผลิตภัณฑ์ที่ออกในปี พ.ศ. 2552
หมวดหมู่:แฟบเล็ต
หมวดหมู่:โทรศัพท์มือถือซัมซุง
ยมหิน

**ยมหิน** เป็นต้นไม้ประจำจังหวัดแพร่ที่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระราชทานเพื่อปลูกเป็นต้นไม้ประจำจังหวัด ต้นยมหินมีความสูง 15-25 เมตร เปลือกมีสีน้ำตาลถึงน้ำตาลดำ เพื่อลำต้นมีอายุเพิ่มขึ้น เปลือกในสีแดงออกน้ำตาลชมพู แก่นไม้มีสีเหลืองเข้มถึงน้ำตาลแดง  **ชื่อวิทยาศาสตร์**  *Chukrasia velutina* Wight & Arn.

เป็นพืชในวงศ์  Meliaceae ชื่อสามัญ  **Almond-wood**, **Chickrassy Chittagong-wood**.

## ลักษณะทางพฤกษศาสตร์
จะเป็นแบบขนนกปลายคี่ ยาวประมาณ 30-50 เซนติเมตร ใบแก่จะมีรูปร่างใบแบบรูปไข่ หรือรูปขอบขนาน ฐานใบกลมหรือมน ปลายใบแหลม   **ผลของต้นยมหิน** เป็นแบบผลแห้งมีเปลือกแข็งสีน้ำตาลมีรูปทรงแบบไข่ ขนากยาวประมาณ 2.5-50 เซนติเมตร  **เมล็ดของต้นยมหิน** มีลักษณะเป็นแผ่นบาง ๆ สีน้ำตาล มีความยาวเป็นสองเท่าของความกว้าง ในแต่ละช่วงของผลจะมีเมล็ดอยู่ประมาณ 60-100 เมล็ด


Chukrasia tabularis north Bengal AJTJ.JPG
Chukrasia tabularis leaves.jpg
Konda Vepa (Telugu- కొండ వేప) (5522453646).jpg
Chikrasi (Hindi- चिकरासी) (5522451604).jpg
Amaradrumamu (Telugu- అమరద్రుమము) (5658347442).jpg


## การใช้ประโยชน์
เป็นไม้ที่เหมาะสำหรับงานที่ใช้ในที่ร่ม สามารถนำไปแปรรูปเป็นสินค้าได้ เช่น ทำเครื่องเรือน, ก่อสร้างบ้านเรือน

## ดูเพิ่ม

* รายชื่อพันธุ์ไม้มงคลพระราชทานประจำจังหวัด

## อ้างอิง

## แแหล่งข้อมูลอื่น
* Chukrasia tabularis A. Juss. - MELIACEAE , biotik.org

หมวดหมู่:ต้นไม้ประจำจังหวัดของไทย
หมวดหมู่:ดอกไม้ประจำจังหวัดของไทย
ทฤษฎีเซลล์

**ทฤษฎีเซลล์** ในวิชาชีววิทยา เป็นทฤษฎีทางวิทยาศาสตร์ที่อธิบายคุณสมบัติของเซลล์ หน่วยโครงสร้างพื้นฐานในสิ่งมีชีวิตทุกชนิด การพัฒนาทฤษฎีเซลล์ช่วงต้น ในกลางคริสต์ศตวรรษที่ 17 อาศัยความก้าวหน้าของ[จุลทรรศศาสตร์]] ทฤษฎีเซลล์เป็นหนึ่งในรากฐานของวิชาชีววิทยา 

ทฤษฎีเซลล์อธิบายได้ดังนี้

# สิ่งมีชีวิตทุกชนิดประกอบด้วยเซลล์หนึ่งเซลล์หรือมากกว่า
# เซลล์เป็นหน่วยโครงสร้าง การทำหน้าที่และการจัดระเบียบพื้นฐานในสิ่งมีชีวิตทุกชนิด
# ทุกเซลล์มาจากเซลล์ที่มีชีวิตอยู่ก่อน

ธีโอดอร์ ชวันน์, มัททิอัส ยาคอบ ชไลเดน และรูดอล์ฟ วีร์โชว์มักได้รับเกียรติว่าเป็นผู้พัฒนาทฤษฎีเซลล์
หมวดหมู่:ชีววิทยาของเซลล์
หมวดหมู่:ประวัติศาสตร์ของชีววิทยา
หมวดหมู่:ชีววิทยาเซลล์
หมวดหมู่:ประวัติศาสตร์ชีววิทยา
หมวดหมู่:คำศัพท์วิทยาศาสตร์
หมวดหมู่:ทฤษฎีชีววิทยา
พระโหราธิบดี

**พระโหราธิบดี** เป็นบุคคลสำคัญท่านหนึ่งในแวดวงวรรณกรรมในรัชสมัยสมเด็จพระนารายณ์มหาราช แต่ทั้งนี้ *"พระโหราธิบดี"* มิใช่ชื่อบุคคล แต่เป็นตำแหน่งและบรรดาศักดิ์  พระโหราธิบดี เป็นตำแหน่งอธิบดีแห่งโหร หรือโหรหลวงประจำราชสำนัก อีกทั้งยังเป็นผู้ควบคุมหรือเป็นหัวหน้าการประกอบพิธีการต่าง ๆ ที่เกี่ยวกับศาสนาพราหมณ์อีกด้วย ซึ่งต้องเป็นบุคคลที่เป็นผู้รู้หนังสือรวมถึงรอบรู้สรรพวิทยาต่าง ๆ 

สมเด็จพระเจ้าบรมวงศ์เธอ กรมพระยาดำรงราชานุภาพทรงสันนิษฐานว่า พระโหราธิบดีท่านนี้เป็นชาวเมืองพิจิตร นับถือกันว่าทำนายแม่นยำ เคยทายจำนวนหนูที่สมเด็จพระเจ้าปราสาททองครอบไว้อย่างถูกต้อง และเคยทายว่าไฟจะไหม้ในพระราชวังในสามวันสมเด็จพระเจ้าปราสาททองทรงเชื่อจึงเสด็จไปอยู่นอกวังและปรากฏเป็นจริงดังทำนายเกิดฟ้าผ่าต้องหลังคาพระมหาปราสาททำให้ไฟไหม้ลามไปเป็นอันมาจริง ๆ  พระโหราธิบดีเป็นที่รู้จักกันในฐานะของการเป็นผู้ประพันธ์ *[[จินดามณี (ตำรา)|จินดามณี]]* ในปี พ.ศ. 2215 ซึ่งเป็นหนังสือแบบเรียนเล่มแรกของไทย พระโหราธิบดีถึงแก่อนิจกรรมก่อน พ.ศ. 2223

## ในวัฒนธรรมสมัยนิยม
มีนักแสดงผู้รับบท พระโหราธิบดี ได้แก่

* สัตยา สัตยพันธ์ จากภาพยนตร์เรื่อง ศรีปราชญ์ (2500)
* นิรุตติ์ ศิริจรรยา จากละครเรื่อง บุพเพสันนิวาส (2561)
* จาตุรงค์ มกจ๊ก จากละครเรื่อง บุพเพสันนิวาส (Boy's love) (2569)

## อ้างอิง

หมวดหมู่:ขุนนางในสมัยราชวงศ์ปราสาททอง
หมวดหมู่:บุคคลจากจังหวัดพิจิตร
หมวดหมู่:นักเขียนชาวไทย
หมวดหมู่:นักโหราศาสตร์
หมวดหมู่:บรรดาศักดิ์ชั้นพระ
หมวดหมู่:ศรีปราชญ์
อัตราผลตอบแทนจากสินทรัพย์ทั้งหมด

**อัตราผลตอบแทนจากสินทรัพย์ทั้งหมด** () แสดงให้เห็นว่า สินทรัพย์ของบริษัทสามารถทำรายได้ได้มากเพียงใด 

อัตราผลตอบแทนจากสินทรัพย์ทั้งหมดสามารถคำนวณได้จาก 

:\mathrm{ROA} = \frac{\mbox{Net Income}}{\mbox{Average Total Assets}}

ตัวเลขนี้บอกว่า บริษัทสามารถทำอะไรกับสินทรัพย์ที่บริษัทมีอยู่ได้ คือ รายได้มาจากสินทรัพย์ที่บริษัทควบคุมอยู่เท่าไร เป็นตัวเลขที่มีประโยชน์ในการเปรียบเทียบบริษัทที่แข่งขันกันในอุตสาหกรรมเดียวกัน ตัวเลขนี้จะมีค่าหลากหลายขึ้นอยู่กับประเภทอุตสาหกรรม อัตราผลตอบแทนจากสินทรัพย์ทั้งหมดเป็นการชี้การใช้ทุนของบริษัทมาก ซึ่งขึ้นอยู่กับอุตสาหกรรม บริษัทที่ต้องการการลงทุนเริ่มต้นสูงโดยทั่วไปจะมีอัตราผลตอบแทนจากสินทรัพย์ทั้งหมดต่ำ

## อ้างอิง

หมวดหมู่:อัตราส่วนทางการเงิน
รางวัลภาพยนตร์แห่งชาติ สุพรรณหงส์ ครั้งที่ 22

**รางวัลภาพยนตร์แห่งชาติ สุพรรณหงส์ ครั้งที่ 22 ประจำปี พ.ศ. 2555** จัดโดยสมาคมสมาพันธ์ภาพยนตร์แห่งชาติ โดยมีการประกาศรายชื่อผู้เข้าชิงรางวัล ทั้งหมด 15 รางวัล เมื่อวันพุธที่ 13 กุมภาพันธ์ พ.ศ. 2556 และจัดพิธีประกาศผลรางวัล ในวันศุกร์ที่ 1 มีนาคม พ.ศ. 2556 ณ โรงละครแห่งชาติ กรุงเทพมหานคร นับเป็นการกลับมาใช้สถานที่นี้ในการประกาศผลรางวัลภาพยนตร์เป็นครั้งแรกในรอบเกือบ 30 ปี หลังจากงานประกาศผลรางวัลสุพรรณหงส์ทองคำ ครั้งที่ 5 เมื่อปี พ.ศ. 2527 โดยถ่ายทอดสดในช่องทีวีดาวเทียมเอ็ม ชาแนล และสถานีโทรทัศน์สีกองทัพบกช่อง 7

สำหรับคณะกรรมการตัดสิน ได้รับเกียรติจากผู้ทรงคุณวุฒิจากหลากหลายสาขาอาชีพเข้าร่วมการตัดสินรางวัลครั้งนี้ทั้งสิ้นนำโดย ผศ.สุรพล ชลวิไล ประธานที่ปรึกษาคณะกรรมการ, กฤษฎ์ บุณประพฤทธิ์ ประธานคณะกรรมการ 

และกรรมการได้แก่ วิรัช อยู่ถาวร, นคร วีระประวัติ , นาท ภูวนัย, สะอาด เปี่ยมพงศ์สานต์, รศ.ดร.กฤษดา เกิดดี, รศ.ภาวดี สมภักดี, รศ.ปิยกุล เลาวัณย์ศิริ, ประวิทย์ แต่งอักษร, โชคชัย ชยวัฑโฒ, นันทขว้าง สิรสุนทร, ผศ.ดร.ชุษณะ เตชคณา, สุภณวิชญ์ สมสมาน, เกษมศักดิ์ วงศ์รัฐปัญญา, จิระชัย กุลละวณิชย์, ธันว์ บำรุงสุข และ ดร.ขนิษฐา จิตต์ประกอบ


[right|thumb|150px|[ชูเกียรติ ศักดิ์วีระกุล ผู้ชนะรางวัลผู้กำกับยอดเยี่ยม]]
[right|thumb|150px|[อภิญญา สกุลเจริญสุข ผู้ชนะรางวัลนักแสดงนำหญิงยอดเยี่ยม]]


## รายชื่อบุคคลและภาพยนตร์ที่ได้รับการเสนอชื่อเข้าชิงรางวัล
ผู้ที่ได้รับรางวัล จะเน้นด้วย "**ตัวหนา**"

**หมายเหตุ**: รางวัลเทคนิคการสร้างภาพพิเศษยอดเยี่ยม ไม่มีภาพยนตร์ผ่านการคัดเลือก

## รางวัลสุพรรณหงส์เกียรติยศ ครั้งที่ 22
นอกจากการมอบราวัลภาพยนตร์แห่งชาติ สุพรรณหงส์ ครั้งที่ 22 ยังมีการมอบรางวัลสุพรรณหงส์เกียรติยศ ครั้งที่ 22 ในงานด้วย โดยผู้ที่ได้รับรางวัลคือ "ปง อัศวินิกุล" ผู้บุกเบิกการบันทึกเสียงลงฟิล์มสำหรับภาพยนตร์ไทย และเป็นผู้ก่อตั้งห้องบันทึกเสียงรามอินทรา ซึ่งเป็นสถานที่บันทึกเสียงและผสมเสียงภาพยนตร์ในระบบดอลบี สเตอริโอเป็นแห่งแรกในประเทศไทย ปง อัศวินิกุล มีผลงานบันทึกเสียงที่ให้ภาพยนตร์ไทยและต่างประเทศเทศมาแล้วกว่า 1,000 เรื่อง และคว้ารางวัลมาแล้วกว่า 25 รางวัล และเคยได้รับการยกย่องว่าเป็นคนหนึ่งที่มีส่วนสำคัญในการพัฒนาอุตสาหกรรมภาพยนตร์ไทย จึงเป็นเหตุผลที่สมควรได้รับรางวัลสุพรรณหงส์เกียรติยศในครั้งนี้



## สรุปผลรางวัล
ภาพยนตร์ที่ผ่านการคัดเลือกให้เข้าชิงรางวัล จำแนกตามสาขาทั้ง 23 เรื่อง มีดังนี้:

รายชื่อภาพยนตร์ไทยที่ได้รับรางวัล

## อ้างอิง

* 

## ดูเพิ่ม
* 
* 
* 
* 
* 
* 

หมวดหมู่:รางวัลสุพรรณหงส์
หมวดหมู่:ประเทศไทยในปี พ.ศ. 2555
ตลาดพลู (แก้ความกำกวม)

**ตลาดพลู** อาจหมายถึง
* ตลาดพลู ตั้งอยู่บริเวณถนนเทอดไท เขตธนบุรี เป็นแหล่งขายอาหารที่หลากหลาย
* สถานีรถไฟตลาดพลู สถานีรถไฟแห่งหนึ่งของทางรถไฟสายแม่กลอง
* สถานีตลาดพลู สถานีแห่งหนึ่งในเส้นทางรถไฟฟ้าบีทีเอส สายสีลม ส่วนต่อขยายแยกตากสิน-บางหว้า
* แขวงตลาดพลู แขวงหนึ่งของเขตธนบุรี

## ดูเพิ่ม
* พลู
* สวนพลู
* บางพลู
บางพลู

**บางพลู** อาจหมายถึง
* แยกบางพลู เป็นสี่แยกจุดตัดระหว่างถนนรัตนาธิเบศร์กับถนนบางกรวย-ไทรน้อย ในเขตตำบลบางรักใหญ่ อำเภอบางบัวทอง จังหวัดนนทบุรี
* สถานีบางพลู เป็นสถานีรถไฟฟ้ามหานคร สายสีม่วง ซึ่งเป็นสถานียกระดับบริเวณสี่แยกบางพลู

## ดูเพิ่ม
* พลู
* สวนพลู
* ตลาดพลู (แก้ความกำกวม)
ยอดมนุษย์!! หน้ากากเฮนไต

***ยอดมนุษย์!! หน้ากากเฮนไต*** ()  เป็นมังงะตลกแนวโชเน็ง โดยเคอิชู อันโด ตีพิมพ์ในโชเน็งจัมป์รายสัปดาห์ของสำนักพิมพ์ชูเอชะ ระหว่างปี ค.ศ. 1992 ถึง 1993 จำนวน 52 ตอนจบ เป็นเรื่องราวเกี่ยวกับเด็กหนุ่มขี้อายชื่อ เคียวสุเกะ พ่อเป็นนักมวยปล้ำ แม่เป็นสาวบาร์ ที่แปลงร่างเป็นซูเปอร์ฮีโรที่เชี่ยวชาญศิลปะการต่อสู้ เคียวสุเกะต้องพรางตัวแบบวิตถารโดยสวมถุงน่องตาข่าย สวมกางเกงชั้นในสตรี และใช้กางเกงในสตรีอีกตัวหนึ่งครอบศีรษะเป็นหน้ากาก โดยจะยิ่งมีพลังในการต่อสู้มากขึ้นถ้าได้สวมกางเกงชั้นในที่เพิ่งสวมมาใหม่ๆ

ในปี ค.ศ. 2013 ได้มีการนำมังงะเรื่องนี้มาสร้างเป็นภาพยนตร์แอคชั่นที่ใช้คนแสดง  ใช้ชื่อว่า 映画『HK  นำแสดงโดยซุซุกิ เรียวเฮอิ และฟุมิกะ ชิมิสุ

## เนื้อเรื่อง

## ตัวละคร

## รายชื่อตอน

## อ้างอิง

หมวดหมู่:มังงะที่ตีพิมพ์ในปี พ.ศ. 2535
หมวดหมู่:การ์ตูนญี่ปุ่นแนวโชเน็ง
หมวดหมู่:ยอดมนุษย์ญี่ปุ่น
หมวดหมู่:ซูเปอร์ฮีโรในอนิเมะและมังงะ
เกาะฮาวาย

thumb|ที่ตั้งของหมู่เกาะฮาวายในรัฐฮาวาย
**เกาะฮาวาย** หรือเรียกว่า **เกาะใหญ่** เป็นเกาะใหญ่สุดในหมู่เกาะฮาวาย ตั้งอยู่ทางตะวันออกเฉียงใต้สุด มีพื้นที่ 10,430 ตารางกิโลเมตร ซึ่งใหญ่กว่าทุกเกาะในหมู่เกาะฮาวายรวมกัน และเป็นเกาะใหญ่สุดในสหรัฐอเมริกา เกาะนี้มีขอบเขตเทียบเท่าเคาน์ตีฮาวายในรัฐฮาวาย เกาะฮาวายรู้จักกันในชื่อ "เกาะใหญ่" เพื่อลดความสับสนระหว่างชื่อเกาะกับรัฐ

หมวดหมู่:หมู่เกาะฮาวาย
ยาซูชิ อากิโมโตะ

**ยาซูชิ อากิโมโตะ** (; เกิดวันที่ 2 พฤษภาคม ค.ศ. 1958) เป็นผู้ผลิตเพลงชาวญี่ปุ่น, นักแต่งเพลง และนักเขียนบทโทรทัศน์ เป็นที่รู้จักกันดีในการประพันธ์เพลงและสร้างกลุ่มไอดอลของญี่ปุ่น โอเนียงโกะ คลับ และ แฟรนไชส์ไอดอลเอเคบีโฟร์ตีเอตกรุ๊ป ยอดขายรวมของซิงเกิลที่เขาได้เขียนเกิน 100 ล้านชุด ทำให้เขาเป็นนักแต่งเพลงที่ขายดีที่สุดในญี่ปุ่น

## อาชีพ
อากิโมโตะ เขียนนวนิยายสยองขวัญ Chakushin Ari (着信アリ) ซึ่งนำไปสู่ภาพยนตร์ในปี 2003 ก่อนที่จะสร้างโดย Hollywood ในปี 2008 (2551)

อากิโมโตะ กลายเป็นนักเขียนโทรทัศน์ในโรงเรียนมัธยมปลาย เขาได้ผลิตรายการโทรทัศน์มากมายเช่น อุตะบัง

ในปี 1981 อากิโมโตะได้เริ่มเป็นนักแต่งเพลง โดยมีการแต่งเพลงให้กับวงโฟล์กร็อก เดอะ อัลฟี รวมไปถึงศิลปินคนอื่นๆ ที่เขาเขียนบทเพลงให้เช่น คินกิคิดส์, มินาโกะ ฮนดะ, วิงก์, ทันเนลส์, โอเนียงโกะ คลับ, เอเคบีโฟร์ตีเอต, เอสเคอีโฟร์ตีเอต, เอสดีเอ็นโฟร์ตีเอต, เอ็นเอ็มบีโฟร์ตีเอต, เอชเคทีโฟร์ตีเอต, เอ็นจีทีโฟร์ตีเอต, เอสทียูโฟร์ตีเอต, โนกิซากะโฟร์ตีซิกซ์ และเคยากิซากะโฟร์ตีซิกซ์ นอกจากนี้เขายังเขียนซิงเกิ้ลสุดท้ายของ "ฮิบาริ มิโซระ"ที่ชื่อว่า "คาวาโนะ นางาเระโนะโยนิ" และเขียนเพลงซิงเกิลเปิดตัวของเจโร ที่ชื่อ "อูมิ ยูกิ"

เขาได้เปิดตัววงน้องสาวเอเคบีที่ประเทศอินโดนีเซีย ชื่อว่า JKT48 ได้จัดออดิชันขึ้นเมื่อวันที่ 8 ตุลาคม 9, 2011 และสมาชิกอย่างเป็นทางการได้ประกาศช่วงต้นเดือนพฤศจิกายน 2011 เป็นวงน้องสาวต่างประเทศลำดับแรก

ในเดือนตุลาคมปี 2012 ได้เปิดตัววงน้องสาวเอเคบีที่ประเทศจีนเป็นวงน้องสาวต่างประเทศอันดับสอง ชื่อว่า SNH48 และ 9 มิถุนายน 2016 ประกาศถอน SNH48 จากการบริหารในญี่ปุ่น หลังจากที่ทางวงได้ละเมิดสัญญา โดยการตั้งวงน้องสาว BEJ48 (ปักกิ่ง) และ GNZ48 (กวางโจว) โดยไม่ได้รับอนุญาต

วันที่ 12 กุมภาพันธ์ 2017 ได้เปิดตัววงน้องสาวเอเคบีที่ประเทศไทยเป็นวงน้องสาวต่างประเทศอันดับสาม ชื่อว่า BNK48

วันที่ 4 กุมภาพันธ์ 2018 ได้เปิดตัววงน้องสาวเอเคบีที่ไต้หวันเป็นวงน้องสาวต่างประเทศอันดับสี่ ชื่อว่า TPE48

เมื่อวันที่ 28 เมษายน 2018 วงน้องสาวต่างประเทศอันดับห้าที่ประเทศฟิลิปปินส์ ชื่อว่า MNL48 ได้ประกาศสมาชิกอย่างเป็นทางการ 

เขาได้เป็นศาสตราจารย์และรองปอธิการบดีของมหาวิทยาลัยศิลปะและการออกแบบเกียวโต

เมื่อวันที่ 17 มีนาคม 2014 มีการประกาศว่า อากิโมโตะ ได้รับการแต่งตั้งว่าเป็นสมาชิกของคณะกรรมการโอลิมปิกกรุงโตเกียวปี 2020 และได้รับมอบหมายให้ทำพิธีเปิดพร้อมกับช่างภาพ มิกะ นินะงะวะ ที่เคยผลิตมิวสิกวิดีโอสำหรับ AKB48 ได้แก่ Heavy Rotation ปี 2010 (2553) และ Sayonara Crawl ปี 2013 (2556) คำร้องต่อการแต่งตั้งของเขาถูกสร้างขึ้นเนื่องจากเป็นตัวแทน "ปฏิเสธ" ของวงการบันเทิงในญี่ปุ่นโดยมีลายเซ็น 11,000 ลายเซ็นเมื่อวันที่ 23 มีนาคม

## ชีวิตส่วนตัว
* เขาแต่งงานกับ มะมิโกะ ทาคาอิ สมาชิก Onyanko Club ในปี 1988 (2531)

## รางวัล
* 2008: 41st Japan Lyricist Awards — Grand Prix (สำหรับเพลง "Umiyuki",โดย Jero)
* 2012: 51st Japan Record Award รางวัลพิเศษ

## อ้างอิง

หมวดหมู่:เอเคบีโฟร์ตีเอต
หมวดหมู่:บุคคลที่เกิดในปี พ.ศ. 2501
หมวดหมู่:บุคคลที่ยังมีชีวิตอยู่
หมวดหมู่:บุคคลจากโตเกียว